title: 2005/45/ES Rozhodnutie Rady z 22. decembra 2004 o uzavretí a dočasnom uplatňovaní Dohody medzi Európskym spoločenstvom a Švajčiarskou konfederáciou, ktorou sa mení a dopĺňa Dohoda medzi Európskym hospodárskym spoločenstvom a Švajčiarskou konfederáciou z 22. júla 1972, pokiaľ ide o ustanovenia uplatniteľné na spracované poľnohospodárske výrobky

text:
               26.10.2005

               SK

               Úradný vestník Európskej únie

               L 23/17

         ROZHODNUTIE RADY
   z 22. decembra 2004
   o uzavretí a dočasnom uplatňovaní Dohody medzi Európskym spoločenstvom a Švajčiarskou konfederáciou, ktorou sa mení a dopĺňa Dohoda medzi Európskym hospodárskym spoločenstvom a Švajčiarskou konfederáciou z 22. júla 1972, pokiaľ ide o ustanovenia uplatniteľné na spracované poľnohospodárske výrobky
   (2005/45/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na článok 133 v spojení s článkom 300 ods. 2 a článkom 300 ods. 4,
   so zreteľom na návrh Komisie,
   keďže:

               (1)

               Rada splnomocnila Komisiu, aby vyjednávala so Švajčiarskou konfederáciou o Dohode medzi Európskym spoločenstvom a Švajčiarskou konfederáciou, ktorou sa mení a dopĺňa Dohoda medzi Európskym spoločenstvom a Švajčiarskou konfederáciou z 22. júla 1972, pokiaľ ide o ustanovenia uplatniteľné na spracované poľnohospodárske výrobky.

               (2)

               Rozhodnutím Rady z 20. októbra 2004 (1) a s výhradou jej uzavretia k neskoršiemu dátumu sa dohoda podpísala v mene Spoločenstva 26. októbra 2004.

               (3)

               Dohoda ustanovuje jej dočasné uplatňovanie do nadobudnutia jej platnosti.

               (4)

               Dohoda by sa mala schváliť,

         ROZHODLA TAKTO:
   Článok 1
   Dohoda medzi Európskym spoločenstvom a Švajčiarskou konfederáciou, ktorou sa mení a dopĺňa Dohoda medzi Európskym hospodárskym spoločenstvom a Švajčiarskou konfederáciou z 22. júla 1972, pokiaľ ide o ustanovenia uplatniteľné na spracované poľnohospodárske výrobky, sa týmto v mene Spoločenstva schvaľuje.
   Znenie dohody je pripojené k tomuto rozhodnutiu.
   Článok 2
   Pozícia, ktorú má prijať Spoločenstvo, pokiaľ ide o rozhodnutia alebo odporúčania spoločného výboru, ktoré sú založené na článku 7 protokolu č. 2 dohody, určí Komisia.
   Článok 3
   Predseda Rady vykoná v mene Spoločenstva oznámenie stanovené v článku 5 ods. 1 dohody (2).
   Článok 4
   V súlade s článkom 5 ods. 2 dohody a do nadobudnutia jej platnosti sa dohoda dočasne uplatňuje od 1. februára 2005 za predpokladu, že vykonávacie opatrenia vymedzené v článku 5 ods. 4 protokolu č. 2 sa prijmú v rovnakom čase.
   Článok 5
   Toto rozhodnutie sa uverejní v Úradnom vestníku Európskej únie.

      V Bruseli 22. decembra 2004

            Za Radu

            predseda

         C. VEERMANN

      (1)  Zatial' neuverejnené v úradnom vestníku.

      (2)  Generálny sekretariát Rady uverejní dátum nadobudnutia platnosti dohody v Úradnom vestníku Európskej únie.
    ---documentbreak---

               26.10.2005

               SK

               Úradný vestník Európskej únie

               L 23/19

         DOHODA
   medzi Európskym spoločenstvom a Švajčiarskou konfederáciou, ktorou sa mení a dopĺňa Dohoda medzi Európskym hospodárskym spoločenstvom a Švajčiarskou konfederáciou z 22. júla 1972, pokiaľ ide o ustanovenia uplatniteľné na spracované poľnohospodárske výrobky
   EURÓPSKE SPOLOČENSTVO, ďalej len „Spoločenstvo“,
   na jednej strane a
   ŠVAJČIARSKA KONFEDERÁCIA, ďalej len „Švajčiarsko“,
   na strane druhej,
   ďalej spolu len „zmluvné strany“,
   SO ZRETEĽOM NA Dohodu medzi Európskym hospodárskym spoločenstvom a Švajčiarskou konfederáciou z 22. júla 1972 a spoločné vyhlásenie o ďalších rokovaniach, ktoré sú pripojené k záverečným aktom dohôd medzi Európskymi spoločenstvami a ich členskými štátmi a Švajčiarskou konfederáciou, ktoré boli podpísané v Luxemburgu 21. júna 1999,
   BERÚC DO ÚVAHY, že Protokol č. 2 k Dohode medzi Európskym hospodárskym spoločenstvom a Švajčiarskou konfederáciou z 22. júla 1972, ďalej len „dohoda“, by sa mal aktualizovať v súlade s výsledkami Uruguajského kola a upraviť, pokiaľ ide o rozsah produktov,
   BERÚC DO ÚVAHY, že obchodné toky medzi Švajčiarskom a novými členskými štátmi by sa po rozšírení Európskej únie mali zachovať,
   ŽELAJÚC SI zlepšiť recipročný prístup spracovaných poľnohospodárskych produktov na trh,
   SO ZRETEĽOM NA Dohodu vo forme výmeny listov medzi Európskym spoločenstvom na jednej strane a Švajčiarskou konfederáciou na strane druhej o Protokole č. 2 k Dohode medzi Európskym hospodárskym spoločenstvom a Švajčiarskou konfederáciou zo 17. marca 2000,
   SA DOHODLI TAKTO:
   Článok 1
   Dohoda sa týmto mení a dopĺňa takto:

               1.

               Príloha I k dohode sa nahrádza novou prílohou I, ktorá je pripojená k tejto dohode ako príloha č. 1.

               2.

               Protokol č. 2 k dohode sa nahrádza novým protokolom č. 2, ktorý je pripojený k tejto dohode ako príloha č. 2.

         Článok 2
   Nadobudnutím platnosti tejto dohody sa zrušujú tieto dohody:

               —

               Dohoda vo forme výmeny listov medzi Európskym spoločenstvom na jednej strane a Švajčiarskou konfederáciou na strane druhej o Protokole č. 2 k Dohode medzi Európskym hospodárskym spoločenstvom a Švajčiarskou konfederáciou zo 17. marca 2000,

               —

               výmena listov medzi Európskou komisiou a Švajčiarskou federálnou administratívou o dojednaniach určených na zlepšenie transparentnosti rozličných cenových kompenzačných opatrení, uplatňovaných Európskym spoločenstvom a Švajčiarskom, ktoré ovplyvňujú obchod so spracovanými poľnohospodárskymi výrobkami, na ktoré sa vzťahuje protokol č. 2 z 29. novembra 1988.

         Článok 3
   Prílohy k tejto dohode vrátane tabuliek a dodatkov k tabuľkám a dodatok k protokolu č. 2 tvoria neoddeliteľnú súčasť dohody.
   Článok 4
   1.   Táto dohoda sa uplatňuje na jednej strane na územia, na ktoré sa uplatňuje Zmluva o založení Európskeho spoločenstva za podmienok ustanovených touto zmluvou, a na strane druhej na územie Švajčiarska.
   2.   Táto dohoda sa tiež uplatňuje na územie Lichtenštajnského kniežatstva, pokiaľ existuje colná únia so Švajčiarskom.
   Článok 5
   1.   Zmluvné strany schvália túto dohodu v súlade so svojimi vlastnými postupmi. Nadobudne platnosť dňom nasledujúcim po dni, keď si zmluvné strany navzájom oznámia ukončenie svojich príslušných postupov potrebných na tento účel.
   2.   Až do ukončenia ratifikačných postupov uvedených v odseku 1 uplatňujú zmluvné strany túto dohodu od prvého dňa štvrtého mesiaca po dátume jej podpísania za predpokladu, že vykonávacie opatrenia, ako sú uvedené v článku 5 ods. 4 protokolu č. 2, sa prijmú k tomu istému dátumu.
   Článok 6
   1.   Táto dohoda je vyhotovená dvojmo v anglickom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, nemeckom, poľskom, portugalskom, slovenskom, slovinskom, španielskom, švédskom a talianskom jazyku, pričom každé znenie je rovnako autentické.
   2.   Znenie v maltskom jazyku sa autentifikuje zmluvnými stranami na základe výmeny listov. Je rovnako autentické ako znenia v jazykoch uvedených v ods. 1.

      NA DÔKAZ TOHO podpísaní splnomocnení zástupcovia podpísali túto dohodu.
      Hecho en Luxemburgo, el veintiséis de octubre de dos mil cuatro.
      V Lucemburku dne dvacátého šestého října dva tisíce čtyři.
      Udfærdiget i Luxembourg den seksogtyvende oktober to tusind og fire.
      Geschehen zu Luxemburg am sechsundzwanzigsten Oktober zweitausendundvier.
      Kahe tuhande neljanda aasta oktoobrikuu kahekümne kuuendal päeval Luxembourgis.
      Έγινε στo Λουξεμβούργο, στις είκοσι έξι Οκτωβρίου δύο χιλιάδες τέσσερα.
      Done at Luxembourg on the twenty-sixth day of October in the year two thousand and four.
      Fait à Luxembourg, le vingt-six octobre deux mille quatre.
      Fatto a Lussemburgo, addì ventisei ottobre duemilaquattro.
      Luksemburgā, divi tūkstoši ceturtā gada divdesmit sestajā oktobrī.
      Priimta du tūkstančiai ketvirtų metų spalio dvidešimt šeštą dieną Liuksemburge.
      Kelt Luxembourgban, a kettőezer negyedik év október havának huszonhatodik napján.
      Magħmula fil-Lussemburgu fis-sitta u għoxrin jum ta' Ottubru tas-sena elfejn u erbgħa.
      Gedaan te Luxemburg, de zesentwintigste oktober tweeduizendvier.
      Sporządzono w Luksemburgu w dniu dwudziestym szóstym października roku dwutysięcznego czwartego.
      Feito no Luxemburgo, em vinte e seis de Outubro de dois mil e quatro.
      V Luxemburgu dvadsiateho šiesteho októbra dvetisícštyri.
      V Luxembourgu, dne šestindvajsetega oktobra leta dva tisoč štiri.
      Tehty Luxemburgissa kahdentenakymmenentenäkuudentena päivänä lokakuuta vuonna kaksituhattaneljä.
      Som skedde i Luxemburg den tjugosjätte oktober tjugohundrafyra.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Eυρωπαϊκή Koινóτητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         Für die Schweizerische Eidgenossenschaft
         Pour la Confédération suisse
         Per la Confederazione svizzera

   PRÍLOHA 1

         „PRÍLOHA I
         Zoznam výrobkov uvedený v článku 2 bode i) dohody

                     Číselný znak HS

                     Opis tovaru

                     2905 43

                     – – Manitol

                     2905 44

                     – – D-glucitol (sorbitol)

                     3501

                     Kazeíny, kazeináty a iné deriváty kazeínu; kazeínové gleje:

                     3501 10

                     – Kazeín

                     Ex35 01 90

                     – Ostatné:
                     – Iné ako kazeínové gleje

                     3502

                     Albumíny (vrátane koncentrátov dvoch alebo viacerých srvátkových proteínov, obsahujúcich viac ako 80 % hmotnosti srvátkových proteínov, počítaných v sušine), albumináty a iné deriváty albumínu:
                     – Vaječný albumín:

                     3502 11

                     – – Sušený

                     3502 19

                     – – Ostatný

                     3502 20

                     – Mliečny albumín vrátane koncentrátov dvoch alebo viacerých srvátkových proteínov

                     3505

                     Dextríny a ostatné modifikované škroby (napr. predželatinizované alebo esterifikované škroby); gleje na báze škrobu alebo dextrínu, alebo ostatných modifikovaných škrobov

                     3809

                     Prípravky na úpravu povrchu, na apretovanie, prípravky na zrýchlenie farbenia alebo ustálenie farbív a iné výrobky a prípravky (napr. apretúry a moridlá) používané v textilnom, papierenskom, kožiarskom a podobnom priemysle, inde nešpecifikované ani nezahrnuté:

                     3809 10

                     – Na podklade škrobových látok

                     3823

                     Technické monokarboxylové mastné kyseliny; oleje z rafinácie kyselín; technické mastné alkoholy:
                     – Technické monokarboxylové mastné kyseliny; oleje z rafinácie kyselín:

                     3823 11

                     – – Kyselina stearová

                     3823 12

                     – – Kyselina olejová

                     3823 19

                     – – Ostatné

                     3823 70

                     – Priemyselné mastné alkoholy

                     3824 60

                     – Sorbitol, iný ako podpoložky 2905 44

                     5301

                     Ľan, surový alebo spracovaný, ale nespradený; ľanová kúdeľ a odpad (vrátane odpadu z priadze a trhaného materiálu)

                     5302

                     Pravé konope (Canabis sativa L.), surové alebo spracované, ale nespradené; kúdeľ a odpad z pravých konopí (vrátane odpadu z priadze a trhaného materiálu)“

   PRÍLOHA 2
   PROTOKOL č. 2
   o niektorých spracovaných poľnohospodárskych výrobkoch
   Článok 1
   Všeobecné zásady
   1.   Ustanovenia tejto dohody sa vzťahujú na výrobky uvedené v tabuľkách I a II, pokiaľ nie je v tomto protokole špecifikované inak.
   2.   Najmä v súvislosti s týmito produktmi nesmú zmluvné strany vymerať dovozné clo ani poplatky s rovnocenným účinkom vrátane poľnohospodárskych zložiek, ani udeliť vývozné náhrady ani žiadne iné náhrady, odpustenie alebo neuhradenie, čiastočne alebo úplne, cla alebo poplatkov, ktoré majú rovnocenný účinok.
   3.   Ustanovenia tohto protokolu sa podobne uplatňujú na Lichtenštajnské kniežatstvo, pokiaľ sa na Lichtenštajnské kniežatstvo vzťahuje Protokol č. 3 k Dohode o Európskom hospodárskom priestore.
   Článok 2
   Uplatňovanie cenových kompenzačných opatrení
   1.   Na to, aby sa zohľadnili rozdiely v nákladoch na poľnohospodárske suroviny používané pri výrobe produktov uvedených v tabuľke I, dohoda nevylučuje uplatňovanie cenových kompenzačných opatrení na tieto produkty; to znamená spoplatnenie poľnohospodárskych zložiek pri dovoze a udelenie vývozných náhrad alebo udelenie, odpustenie alebo neuhradenie, čiastočné alebo úplné, cla alebo poplatkov s rovnocenným účinkom.
   2.   Ak zmluvná strana uplatňuje interné opatrenia, ktoré znižujú cenu surovín pre spracovateľské odvetvia, tieto opatrenia sa musia zohľadniť pri výpočte čiastok cenových kompenzácií.
   Článok 3
   Cenové kompenzačné opatrenia na dovoz
   1.    Švajčiarske základné čiastky pre poľnohospodárske suroviny, zohľadnené pri výpočte poľnohospodárskej zložky na dovoz, nesmú presiahnuť rozdiel medzi švajčiarskou domácou referenčnou cenou a domácou referenčnou cenou Spoločenstva pre príslušnú poľnohospodársku surovinu ani švajčiarske dovozné clo skutočne uplatňované na poľnohospodárske suroviny, ak sa dovážajú ako také.
   2.    Švajčiarsky dovozný režim na produkty uvedené v tabuľke I je ustanovený v tabuľke IV.
   3.   Ak je švajčiarska domáca referenčná cena nižšia ako domáca referenčná cena Spoločenstva, Spoločenstvo môže zaviesť cenové kompenzačné opatrenia, ako sú ustanovené v článku 2, to znamená spoplatnenie poľnohospodárskych zložiek pri dovoze, v súlade s nariadením (ES) č. 1460/96 a neskoršími nariadeniami.
   Článok 4
   Cenové kompenzačné opatrenia na vývoz
   1.    Švajčiarske vývozné náhrady alebo náhrady, odpustenie alebo neuhradenie, čiastočné alebo úplné, cla alebo poplatkov s rovnocenným účinkom za vývoz produktov uvedených v tabuľke I do Spoločenstva nepresiahne rozdiel medzi švajčiarskou domácou referenčnou cenou a domácou referenčnou cenou Spoločenstva poľnohospodárskych surovín používaných na výrobu týchto produktov, násobenou skutočne použitými množstvami. Ak sa švajčiarska domáca referenčná cena rovná alebo je nižšia ako domáca referenčná cena Spoločenstva, švajčiarske vývozné náhrady alebo náhrady, odpustenie alebo neuhradenie, čiastočné alebo úplné, cla alebo poplatkov s rovnocenným účinkom sa rovnajú nule.
   2.   Ak je švajčiarska domáca referenčná cena nižšia ako domáca referenčná cena Spoločenstva, Spoločenstvo môže zaviesť cenové kompenzačné opatrenia, ako sú ustanovené v článku 2, ktoré udeľujú vývozné náhrady v súlade s nariadením (ES) č. 1520/2000 a neskoršími nariadeniami alebo ktoré udeľujú náhrady, odpustenie alebo neuhradenie, čiastočné alebo úplné, cla alebo poplatkov s rovnocenným účinkom.
   3.   V prípade cukru (položky HS 1701, 1702 a 1703) použitého na výrobu produktov uvedených v tabuľke I a tabuľke II nesmú zmluvné strany udeliť žiadne vývozné náhrady ani náhrady, odpustenie alebo neuhradenie, čiastočné alebo úplné, cla alebo poplatkov s rovnocenným účinkom.
   Článok 5
   Referenčné ceny
   1.   V tabuľke III sú uvedené domáce referenčné ceny poľnohospodárskych surovín Spoločenstva a Švajčiarska, ktoré sú uvedené v článkoch 3 a 4.
   2.   Zmluvné strany pravidelne, aspoň raz ročne, poskytnú spoločnému výboru domáce referenčné ceny všetkých surovín, na ktoré sa uplatňujú cenové kompenzačné opatrenia. Domáce referenčné ceny, ktoré sa poskytnú, odrážajú skutočnú cenovú situáciu na území zmluvnej strany. Sú to ceny, ktoré spracovateľské odvetvia bežne platia na úrovni veľkoobchodu alebo výroby. Ak je poľnohospodárska surovina dostupná pre spracovateľský priemysel alebo jeho časť za cenu, ktorá je nižšia ako zvyčajná cena na domácom trhu, poskytnuté domáce referenčné ceny sa musia zodpovedajúcim spôsobom upraviť.
   3.   Spoločný výbor stanoví domáce referenčné ceny a cenové rozdiely pre poľnohospodárske suroviny uvedené v tabuľke III na základe informácií poskytnutých útvarmi Komisie a Švajčiarskou federálnou administratívou. Ak je to potrebné na uchovanie relatívnych preferenčných rozpätí, základné čiastky poľnohospodárskych surovín uvedených v tabuľke IV sa upravia.
   4.   Spoločný výbor preskúma domáce referenčné ceny poľnohospodárskych surovín uvedené v článkoch 3 a 4, ktoré sú uvedené v tabuľke III, ešte pred uplatňovaním tohto protokolu.
   Článok 6
   Osobitné ustanovenia o administratívnej spolupráci
   Osobitné ustanovenia o administratívnej spolupráci sú upravené v dodatku k tomuto protokolu.
   Článok 7
   Zmeny a doplnenia
   Spoločný výbor môže rozhodnúť o zmene a doplnení tabuliek, dodatkov k tabuľkám a dodatku pripojenom k tomuto protokolu.
   TABUĽKA I
   Produkty podliehajúce cenovým kompenzačným opatreniam

               Číselné znaky HS

               Opis tovaru

               0403

               Cmar, kyslé mlieko a smotana, jogurt, kefír a iné fermentované alebo acidofilné mlieko a smotana, tiež koncentrované alebo obsahujúce pridaný cukor alebo iné sladidlá, alebo ochutené, alebo obsahujúce pridané ovocie, orechy alebo kakao:

               .10

               – Jogurt:

               ex .10

               – – Ochutený alebo obsahujúci pridané ovocie, orechy alebo kakao

               .90

               – Ostatné:

               ex .90

               – – Ochutené alebo obsahujúce pridané ovocie, orechy alebo kakao

               0405

               Maslo a iné tuky a oleje pochádzajúce z mlieka; mliečne nátierky:

               .20

               – Mliečne nátierky:

               ex .20

               – S hmotnostným obsahom tuku 39 % alebo viac, ale menej ako 75 %

               1517

               Margarín; jedlé zmesi alebo prípravky zo živočíšnych alebo rastlinných tukov alebo olejov, alebo frakcií rôznych tukov, alebo olejov tejto kapitoly, iné ako jedlé tuky a oleje a ich frakcie položky 1516:

               .10

               – Margarín okrem tekutého margarínu:

               ex .10

               – – Obsahujúci viac ako 10 %, ale nie viac ako 15 % hmotnosti mliečnych tukov

               .90

               – Ostatné:

               ex .90

               – – Obsahujúci viac ako 10 %, ale nie viac ako 15 % hmotnosti mliečnych tukov

               1704

               Cukrovinky (vrátane bielej čokolády), neobsahujúce kakao

               1806

               Čokoláda a ostatné potravinové prípravky obsahujúce kakao

               1901

               Sladový výťažok; potravinové prípravky z múky, hrubej a hladkej, škrobu alebo sladových výťažkov, neobsahujúce kakao alebo obsahujúce menej ako 40 % hmotnosti kakaa v celkom odtučnenom základe, inde nešpecifikované ani nezahrnuté; potravinové prípravky z tovaru položiek 0401 až 0404, neobsahujúce kakao alebo obsahujúce menej ako 5 % hmotnosti kakaa v celkom odtučnenom základe, inde nešpecifikované ani nezahrnuté

               1902

               Cestoviny, tiež varené alebo plnené (mäsom alebo inými plnkami), alebo inak upravené, ako špagety, makaróny, rezance, široké rezance, halušky, ravioli, canneloni; kuskus, tiež pripravený

               1904

               Pripravené potraviny získané napučaním alebo pražením obilia alebo iných obilných produktov (napr. pražené kukuričné vločky); obilie (iné ako kukurica) v zrnách alebo vo forme vločiek alebo inak spracované zrno (okrem múky), predvarené alebo inak pripravené, inde nešpecifikované ani nezahrnuté

               1905

               Chlieb, zákusky, koláče, sušienky a ostatné pekárske výrobky, tiež obsahujúce kakao; hostie, prázdne oblátky používané na farmaceutické účely, ryžové cesto a podobné výrobky

               2004

               Ostatná zelenina, pripravená alebo konzervovaná inak ako v octe alebo kyseline octovej, mrazená, iná ako výrobky položky 2006:

               .10

               – Zemiaky:

               ex .10

               – – Vo forme múky, krupice alebo vločiek

               2005

               Ostatná zelenina, pripravená alebo konzervovaná inak ako v octe alebo kyseline octovej, nemrazená, iná ako výrobky položky 2006:

               .20

               – Zemiaky:

               ex .20

               – Vo forme múky, krupice alebo vločiek

               2008

               Ovocie, orechy a iné jedlé časti rastlín, inak upravené alebo konzervované, tiež obsahujúce pridaný cukor alebo iné sladidlá, alebo alkohol, inde nešpecifikované ani nezahrnuté:
               – Orechy, arašidy a iné semená, tiež spolu zmiešané:

               .11

               – – Arašidy:

               ex .11

               – – – Arašidové maslo

               2101

               Výťažky, esencie a koncentráty z kávy, čaju alebo maté a prípravky na základe týchto výrobkov alebo na základe kávy, čaju alebo maté; pražená čakanka a ostatné pražené náhradky a výťažky, esencie a koncentráty z nich:
               – Výťažky, esencie a koncentráty z kávy a prípravky na základe týchto výťažkov, esencií alebo koncentrátov, alebo na základe kávy:

               .12

               – – Prípravky na základe týchto výťažkov, esencií alebo koncentrátov, alebo na základe kávy:

               ex .12

               – – – Obsahujúce v hmotnosti 1,5 % alebo viac mliečnych tukov, 2,5 % alebo viac mliečnych bielkovín, 5 % alebo viac cukru alebo 5 % alebo viac škrobu

               .20

               – Výťažky, esencie a koncentráty z čaju alebo maté a prípravky na základe týchto výťažkov, esencií alebo koncentrátov, alebo na základe čaju alebo maté:

               ex .20

               – Obsahujúce v hmotnosti 1,5 % alebo viac mliečnych tukov, 2,5 % alebo viac mliečnych bielkovín, 5 % alebo viac cukru alebo 5 % alebo viac škrobu

               2103

               Omáčky a prípravky na omáčky; nakladacie zmesi a zmesi korenín; horčičná múčka a prášok a pripravená horčica:

               .20

               – Kečup a ostatné paradajkové omáčky

               .90

               – Ostatné:

               ex .90

               – – Iné ako mangové „chutney“, tekuté

               2104

               Polievky a bujóny a prípravky na ne; homogenizované zložené potravinové prípravky

               2105

               Zmrzlina a podobné výrobky, tiež obsahujúce kakao

               2106

               Potravinové prípravky, inde nešpecifikované ani nezahrnuté:

               .10

               – Bielkovinové koncentráty a bielkovinové texturované látky:

               ex .10

               – – Obsahujúce viac ako 1 % mliečnych tukov, 1 % iných tukov alebo viac ako 5 % cukrov

               .90

               – Ostatné

               2208

               Etylalkohol nedenaturovaný s objemovým alkoholometrickým titrom nižším ako 80 % vol; destiláty, likéry a ostatné liehovinové nápoje:

               ex .90

               – Iné ako etylalkohol nedenaturovaný s objemovým alkoholometrickým titrom nižším ako 80 % vol a iné ako koncentrované grapefruitové šťavy obsahujúce pridané destiláty

               3501

               Kazeín, kazeináty a iné deriváty kazeínu; kazeínové gleje

               .10

               – Kazeín

               .90

               – Ostatné:

               ex .90

               – – Iné ako kazeínové gleje

         TABUĽKA II
   Voľne obchodovateľné produkty

               Číselné znaky HS

               Opis tovaru

               0501

               Ľudské vlasy, nespracované, tiež prané alebo čistené; odpad z ľudských vlasov

               0502

               Svinské, kančie alebo diviačie štetiny a chlpy; jazvečie chlpy a ostatné chlpy na výrobu kief alebo štetcov; odpad z takýchto štetín alebo chlpov

               0503

               Konské vlásie a odpad z konského vlásia, tiež uložené vo vrstvách, tiež s podložkou

               0505

               Koža a iné časti vtáčieho tela, s perím alebo páperím, vtáčie perie a časti vtáčieho peria (tiež pristrihnuté) a páperie, inak neopracované ako čistené, dezinfikované alebo pripravené na konzerváciu; prášok a odpad z vtáčieho peria alebo jeho častí

               10

               – Perie z druhov používaných na vypchávanie, páperie

               ex 90

               – Ostatné (iné ako na kŕmenie)

               0506

               Kosti a rohové kosti, neopracované, zbavené tuku, jednoducho upravené (ale neprirezané do tvaru), upravené kyselinou alebo odželatinizované; prach a odpad z týchto produktov

               0507

               Slonovina, korytnačina, kostice a fúzy veľrýb, rohy, parohy, kopytá, paznechty, pazúry a zobáky, neopracované alebo jednoducho upravené, ale neprirezané do tvaru; prach a odpad z týchto produktov

               0508

               Koraly a podobné materiály, neopracované alebo jednoducho upravené, ale nie inak opracované; ulity, lastúry a panciere mäkkýšov, kôrovcov alebo ostnokožcov a sépiové kosti, neopracované alebo jednoducho upravené, ale neprirezané do tvaru; prach a odpad z týchto produktov:

               ex 00

               – Iné ako na kŕmenie

               0509

               Prírodné špongie živočíšneho pôvodu

               0510

               Ambra, kaastoreum, cibet a pižmo; kantaridy; žlč, tiež sušená; žľazy a iné živočíšne produkty používané na prípravu farmaceutických výrobkov, čerstvé, chladené, mrazené alebo inak dočasne konzervované

               0710

               Zelenina, mrazená:

               40

               – Sladká kukurica (Zea mays var. saccharata)

               0711

               Zelenina dočasne konzervovaná (napr. v plynnom oxide siričitom, v slanom náleve, v sírenej vode alebo iných konzervačných roztokoch), ale v tomto stave nevhodná na bezprostrednú konzumáciu:

               90

               – Ostatná zelenina; zeleninové zmesi:

               ex 90

               – – Sladká kukurica (Zea mays var. saccharata)

               0901

               Káva, tiež pražená alebo bez kofeínu; kávové plevy a šupky; kávové náhradky obsahujúce kávu v akomkoľvek pomere

               0902

               Čaj, tiež aromatizovaný

               0903

               Maté

               1212

               Svätojánsky chlieb, riasy a iné chaluhy, cukrová repa a cukrová trstina, čerstvé, chladené, mrazené alebo sušené, tiež mleté; kôstky a jadrá plodov a iné rastlinné produkty (vrátane nepražených koreňov čakanky odrody Cichorium intybus sativum) druhov používaných hlavne na ľudskú konzumáciu, inde nešpecifikované ani nezahrnuté:

               ex 20

               – Riasy a ostatné chaluhy (iné ako na kŕmenie)

               1302

               Rastlinné šťavy a výťažky; pektínové látky, pektináty a pektáty; agar-agar a ostatné slizy a zahusťovadlá, tiež modifikované, získané z rastlinných produktov

               1401

               Rastlinné materiály druhov používaných hlavne na pletenie (napr. bambus, trstina, sitina, vŕbové prútie, rafia, obilná slama čistená, bielená alebo farbená a lipová kôra)

               1402

               Rastlinné materiály druhov používaných hlavne na vypchávanie (napríklad kapok, africká tráva, rastlinné vlákna, morská tráva), tiež vrstvené na podložkách alebo bez podporného materiálu

               1403

               Rastlinné materiály druhov používaných hlavne na výrobu metiel alebo kief (napr. cirok, piasava, pýr plazivý, istle), tiež v pradenách alebo vo zväzkoch

               1404

               Rastlinné produkty, inde nešpecifikované ani nezahrnuté

               10

               – Rastlinné suroviny druhov používaných hlavne na farbenie alebo na vyčiňovanie

               20

               – Bavlna linters

               ex 90

               – Ostatné (iné ako na kŕmenie)

               1505

               Tuk z ovčej vlny a tukové látky z neho získané (vrátane lanolínu):

               ex 00

               – Iné ako na kŕmenie

               1516

               Živočíšne alebo rastlinné tuky a oleje a ich frakcie, čiastočne alebo úplne hydrogenované, interesterifikované, reesterifikované alebo elaidinizované, tiež rafinované, ale inak neupravené:

               20

               – Rastlinné tuky a oleje a ich frakcie:

               ex 20

               – – Hydrogenovaný ricínový olej, takzvaný „opalwax“

               1517

               Margarín; jedlé zmesi alebo prípravky zo živočíšnych alebo rastlinných tukov alebo olejov alebo frakcií rôznych tukov alebo olejov tejto kapitoly, iné ako jedlé tuky a oleje a ich frakcie položky 1516:

               90

               – Ostatné:

               ex 90

               – – Jedlé zmesi alebo prípravky druhov používaných ako prípravky na vytieranie foriem

               1518

               Živočíšne alebo rastlinné tuky a oleje a ich frakcie, varené, oxidované, dehydrované, sírené, fúkané, pomerizované teplom vo vákuu alebo inertnom plyne, alebo inak chemicky modifikované, okrem uvedených v položke 1516; nejedlé zmesi alebo prípravky živočíšnych alebo rastlinných tukov alebo olejov alebo frakcií rôznych tukov alebo olejov tejto kapitoly, inde nešpecifikované ani nezahrnuté:

               ex 00

               – Linoxyn

               1520

               Glycerol, surový; glycerolové vody a glycerolové lúhy

               1521

               Rastlinné vosky (iné ako triglyceridy), včelí vosk a ostatné hmyzie vosky a spermacet, tiež rafinované alebo farbené

               1522

               Degras; zvyšky po spracovaní živočíšnych tukových látok alebo živočíšnych alebo rastlinných voskov

               1702

               Ostatné cukry vrátane chemicky čistej fruktózy, maltózy, glukózy a fruktózy, v pevnej forme; cukrové sirupy neobsahujúce pridané ochucujúce látky ani farbivá; umelý med, tiež zmiešaný s prírodným medom, karamel:

               50

               – Chemicky čistá fruktóza

               90

               – Ostatné vrátane invertného cukru a iných cukrových sirupových zmesí obsahujúcich v suchom stave 50 % hmotnosti fruktózy

               ex 90

               – – Chemicky čistá maltóza (iná ako na kŕmenie)

               1803

               Kakaová hmota, tiež odtučnená

               1804

               Kakaové maslo, tuk a olej

               1805

               Kakaový prášok, neobsahujúci pridaný cukor ani iné sladidlá

               1903

               Tapioka a jej náhrady zo škrobu, vo forme vločiek, chuchvalcov, zŕn, perličiek a v podobných tvaroch

               2001

               Zelenina, ovocie, orechy a iné jedlé časti rastlín, pripravené alebo konzervované v octe alebo kyseline octovej:

               90

               – Ostatné:

               ex 90

               – – Sladká kukurica (Zea mays var. saccharata); palmové jadrá, yamy, sladké zemiaky a podobné jedlé časti rastlín položky 0714

               2004

               Ostatná zelenina, pripravená alebo konzervovaná inak ako v octe alebo kyseline octovej, mrazená, iná ako výrobky položky 2006:

               90

               – Ostatná zelenina a zeleninové zmesi:

               ex 90

               – – Sladká kukurica (Zea mays var. saccharata)

               2005

               Ostatná zelenina, pripravená alebo konzervovaná inak ako v octe alebo kyseline octovej, nemrazená, iná ako výrobky položky 2006:

               80

               – Sladká kukurica (Zea mays var. saccharata)

               2006

               Zelenina, ovocie, orechy, ovocné kôry a šupy a iné časti rastlín, konzervované cukrom (máčaním, glazovaním alebo kryštalizovaním):

               ex 00

               – Sladká kukurica (Zea mays var. saccharata)

               2007

               Džemy, ovocné želé, lekváry, ovocné alebo orechové pyré a ovocné alebo orechové pasty pripravené varením, tiež obsahujúce pridaný cukor alebo iné sladidlá

               2008

               Ovocie, orechy a iné jedlé časti rastlín, inak upravené alebo konzervované, tiež obsahujúce pridaný cukor alebo iné sladidlá, alebo alkohol, inde nešpecifikované ani nezahrnuté:
               – Orechy, arašidy a iné semená, tiež spolu zmiešané:

               11

               – – Arašidy:

               ex 11

               – – – Arašidy, pražené
               – Ostatné vrátane iných zmesí ako zmesi položky 2008 19:

               91

               – – Palmové jadrá

               99

               – – Ostatné:

               ex 99

               – – – Kukurica, iná ako sladká kukurica (Zea mays var. saccharata)

               2101

               Výťažky, esencie a koncentráty z kávy, čaju alebo maté a prípravky na základe týchto výrobkov alebo na základe kávy, čaju alebo maté; pražená čakanka a ostatné pražené náhradky a výťažky, esencie a koncentráty z nich:
               – Výťažky, esencie a koncentráty z kávy a prípravky na základe týchto výťažkov, esencií alebo koncentrátov, alebo na základe kávy:

               11

               – – Výťažky, esencie a koncentráty

               12

               – – Prípravky na základe týchto výťažkov, esencií alebo koncentrátov, alebo na základe kávy:

               ex 12

               – – – Neobsahujúce mliečne tuky, mliečne bielkoviny, cukor ani škrob alebo obsahujúce menej ako 1,5 % hmotnosti mliečnych tukov, 2,5 % hmotnosti mliečnych bielkovín, 5 % hmotnosti cukru alebo 5 % hmotnosti škrobu

               20

               – Výťažky, esencie a koncentráty z čaju alebo maté a prípravky na základe týchto výťažkov, esencií alebo koncentrátov, alebo na základe čaju alebo maté:

               ex 20

               – – Neobsahujúce mliečne tuky, mliečne bielkoviny, cukor ani škrob alebo obsahujúce menej ako 1,5 % hmotnosti mliečnych tukov, 2,5 % hmotnosti mliečnych bielkovín, 5 % hmotnosti cukru alebo 5 % hmotnosti škrobu

               30

               – Pražená čakanka a ostatné pražené náhradky kávy a výťažky, esencie a koncentráty z nich

               2102

               Kvasinky (aktívne alebo neaktívne); ostatné jednobunkové mikroorganizmy, mŕtve (okrem očkovacích látok položky 3002); pripravené prášky do pečiva:

               ex 10

               – Aktívne kvasinky (iné ako pekárske kvasinky a iné ako kvasinky na kŕmenie)

               ex 20

               – Neaktívne kvasinky; ostatné jednobunkové mikroorganizmy, mŕtve (iné ako na kŕmenie)

               30

               – Pripravené prášky do pečiva

               2103

               Omáčky a prípravky na omáčky; nakladacie zmesi a zmesi korenín; horčičná múčka a prášok a pripravená horčica:

               10

               – Sójová omáčka

               30

               – Horčičná múčka a prášok a pripravená horčica:

               ex 30

               – – Horčičná múčka a prášok, iná ako na kŕmenie; pripravená horčica

               90

               – Ostatné:

               ex 90

               – – Mangové „chutney“, tekuté

               2106

               Potravinové prípravky, inde nešpecifikované ani nezahrnuté:

               10

               – Bielkovinové koncentráty a bielkovinové texturované látky:

               ex 10

               – – Iné ako obsahujúce v hmotnosti viac ako 1 % mliečnych tukov, 1 % ostatných tukov alebo viac ako 5 % cukrov

               2201

               Voda vrátane prírodných alebo umelých minerálnych vôd a sýtené vody neobsahujúce pridaný cukor ani iné sladidlá, ani ochucujúce látky; ľad a sneh

               2202

               Voda vrátane minerálnych vôd a sýtených vôd, obsahujúce pridaný cukor alebo iné sladidlá, alebo ochucujúce látky a ostatné nealkoholické nápoje okrem ovocných a zeleninových štiav položky 2009

               10

               – Voda vrátane minerálnych vôd a sýtených vôd, obsahujúce pridaný cukor alebo iné sladidlá, alebo ochucujúce látky

               ex 90

               – Iné ako ovocné šťavy alebo zeleninové šťavy riedené vodou alebo sýtené

               2203

               Pivo zo sladu

               2205

               Vermút a ostatné vína z čerstvého hrozna, ochutené bylinami alebo inými ochucujúcimi látkami

               2207

               Etylalkohol nedenaturovaný s objemovým alkoholometrickým titrom 80 % vol alebo vyšším; etylalkohol a ostatné destiláty, denaturované, s akýmkoľvek alkoholometrickým titrom:

               2208

               Etylalkohol nedenaturovaný s objemovým alkoholometrickým titrom nižším ako 80 % vol; destiláty, likéry a ostatné liehové nápoje:

               20

               – Destiláty z hroznového vína alebo hroznových výliskov

               30

               – Whisky

               40

               – Rum a tafia

               50

               – Gin a borovička

               60

               – Vodka

               70

               – Likéry a kordialy

               2209

               Ocot a jeho náhradky, získané z kyseliny octovej

         TABUĽKA III
   Domáce referenčné ceny ES a Švajčiarska (4)

               Poľnohospodárska surovina

               Švajčiarska domáca referenčná cena
               CHF za 100 kg netto

               Domáca referenčná cena ES
               CHF za 100 kg netto

               Rozdiel v referenčnej cene Švajčiarsko/ES
               CHF za 100 kg netto

               Obyčajná pšenica

               64,00

               19,45

               44,55

               Tvrdá pšenica

               43,22

               28,46

               14,76

               Raž

               58,00

               15,98

               42,02

               Jačmeň

               32,46

               11,81

               20,65

               Kukurica

               38,97

               18,87

               20,10

               Pšeničná múka

               105,88

               27,23

               78,65

               Plnotučné mlieko v prášku

               607,00

               382,77

               224,23

               Odtučnené mlieko v prášku

               481,04

               295,49

               185,55

               Maslo

               922,00

               336,10 (1)/455,20

               466,80/585,90 (1)

               Cukor (položky HS 1701, 1702 a 1703)

               –

               –

               0,00

               Vajcia (2)

               250,75

               186,70

               64,05

               Čerstvé zemiaky

               42,00

               21,14

               20,86

               Rastlinný tuk (3)

               360,00

               147,25

               212,75

         TABUĽKA IV
   Švajčiarsky dovozný režim

               a)

               Clo pre produkty uvedené v dodatku k tejto tabuľke je poľnohospodárska zložka vypočítaná na základe čistej váhy. Štandardné recepty sú uvedené v dodatku.

               b)

               Pre produkty uvedené v dodatku sa pri výpočte poľnohospodárskych zložiek zohľadňujú tieto základné sumy pre poľnohospodárske suroviny:

                           Poľnohospodárske suroviny

                           Uplatňovaná základná suma od nadobudnutia platnosti

                           Uplatňovaná základná suma tri roky po nadobudnutí platnosti

                           CHF za 100 kg netto

                           CHF za 100 kg netto

                           Obyčajná pšenica

                           40,00

                           38,00

                           Tvrdá pšenica

                           13,00

                           12,00

                           Raž

                           37,00

                           36,00

                           Jačmeň

                           18,00

                           18,00

                           Kukurica

                           18,00

                           18,00

                           Pšeničná múka

                           70,00

                           67,00

                           Plnotučné mlieko v prášku

                           201,00

                           191,00

                           Odtučnené mlieko v prášku

                           167,00

                           158,00

                           Maslo

                           466,00

                           466,00

                           Cukor (položky HS 1701, 1702 a 1703)

                           00,00

                           00,00

                           Vajcia

                           36,00

                           36,00

                           Čerstvé zemiaky

                           18,00

                           18,00

                           Rastlinný tuk

                           191,00

                           181,00

               c)

               Clo pre produkty uvedené v tabuľke nižšie sa rovná nule.

                           Švajčiarska tarifná položka

                           Poznámky

                           1901.9099

                           1904.9020

                           1905.9040

                           2103.2000

                           ex2103.9000

                           Iné ako mangové „chutney“, tekuté

                           2104.3000

                           2106.9010

                           2106.9024

                           2106.9029

                           2106.9030

                           2106.9040

                           2106.9099

                           2208.9099

               d)

               Od začiatku uplatňovania tohto protokolu sa clo pre produkty uvedené v tabuľke nižšie počas troch rovnako dlhých ročných intervalov zníži na nulu.

                           Švajčiarska tarifná položka

                           Uplatňované clo od nadobudnutia platnosti

                           Uplatňované clo rok po nadobudnutí platnosti

                           Uplatňované clo dva roky po nadobudnutí platnosti

                           CHF za 100 kg brutto

                           CHF za 100 kg brutto

                           CHF za 100 kg brutto

                           2208.9021

                           27,30

                           13,70

                           00,00

                           2208.9022

                           46,70

                           23,30

                           00,00

               e)

               Tarifné položky ustanovené v tejto tabuľke odkazujú na tarifné položky uplatniteľné vo Švajčiarsku 1. januára 2002. Bez ohľadu na článok 12a dohody podmienky tejto tabuľky neovplyvnia žiadne prípadné zmeny sadzobnej nomenklatúry.

      (1)  Pre produkty, na ktoré sa vzťahuje pomoc pre maslo poskytnutá podľa nariadenia Komisie (ES) č. 2571/97 z 15. decembra 1997 o predaji masla za znížené ceny a o poskytovaní podpôr na smotanu, maslo a koncentrované maslo používané pri výrobe pekárskych výrobkov, zmrzliny a iných potravín.

      (2)  Odvodené z cien za tekuté vtáčie vajcia, nie v škrupinách, násobené faktorom 0,85.

      (3)  Ceny za rastlinné tuky (na pečenie a pre potravinársky priemysel) s obsahom tukov 100 %.

      (4)  Domáce referenčné ceny ES a Švajčiarska za poľnohospodárske suroviny uvedené v článkoch 3 a 4, ktoré sú uvedené v tabuľke III, vychádzajú z údajov k 1. januáru 2002. Spoločný výbor ich pred uplatňovaním tohto protokolu preskúma.


title: 2005/706/ES: Rozhodnutie Európskeho parlamentu a Rady zo 7. septembra 2005 o mobilizácii Fondu solidarity Európskej únie podľa bodu 3 Medziinštitucionálnej dohody zo 7. novembra 2002 medzi Európskym parlamentom, Radou a Komisiou o financovaní Fondu solidarity Európskej únie, ktorou sa dopĺňa Medziinštitucionálna dohoda zo 6. mája 1999 o rozpočtovej disciplíne a zlepšení rozpočtového postupu

text:
               14.10.2005

               SK

               Úradný vestník Európskej únie

               L 269/21

      ROZHODNUTIE EURÓPSKEHO PARLAMENTU A RADY

   zo 7. septembra 2005
   o mobilizácii Fondu solidarity Európskej únie podľa bodu 3 Medziinštitucionálnej dohody zo 7. novembra 2002 medzi Európskym parlamentom, Radou a Komisiou o financovaní Fondu solidarity Európskej únie, ktorou sa dopĺňa Medziinštitucionálna dohoda zo 6. mája 1999 o rozpočtovej disciplíne a zlepšení rozpočtového postupu
   (2005/706/ES)
   EURÓPSKY PARLAMENT A RADA EURÓPSKEJ ÚNIE,
   so zreteľom na Medziinštitucionálnu dohodu zo 7. novembra 2002 medzi Európskym parlamentom, Radou a Komisiou o financovaní Fondu solidarity Európskej únie, ktorou sa dopĺňa Medziinštitucionálna dohoda zo 6. mája 1999 o rozpočtovej disciplíne a o zlepšení rozpočtového postupu (1), a najmä na jej bod 3,
   so zreteľom na nariadenie Rady (ES) č. 2012/2002 z 11. novembra 2002, ktorým sa zriaďuje Fond solidarity Európskej únie (2),
   so zreteľom na návrh Komisie,
   keďže:

               (1)

               Európska únia vytvorila Fond solidarity (ďalej len „fond“) na vyjadrenie solidarity s obyvateľstvom oblastí postihnutých katastrofami.

               (2)

               Slovenská republika predložila 24. januára 2005 žiadosť o poskytnutie pomoci z fondu, ktorá sa týka katastrofy spôsobenej víchricou.

               (3)

               Medziinštitucionálna dohoda zo 7. novembra 2002 umožňuje mobilizáciu fondu v rámci maximálneho ročného stropu vo výške 1 miliardy EUR.

               (4)

               Prípad víchrice na Slovensku z novembra 2004 spĺňa kritériá na mobilizáciu fondu,

         ROZHODLI TAKTO:
   Článok 1
   Zo všeobecného rozpočtu Európskej únie na rozpočtový rok 2005 sa uvoľňuje suma 5 667 578 EUR vo viazaných rozpočtových prostriedkoch pre fond.
   Článok 2
   Toto rozhodnutie sa uverejní v Úradnom vestníku Európskej únie.

      V Štrasburgu 7. septembra 2005

            Za Európsky parlament

            predseda

         J. BORRELL FONTELLES

            Za Radu

            predseda

         D. ALEXANDER

      (1)  Ú. v. ES C 283, 20.11.2002, s. 1.

      (2)  Ú. v. ES L 311, 14.11.2002, s. 3.


title: Rozhodnutie Všeobecného súdu z 27. januára 2016 týkajúce sa súdnych prázdnin

text:
               29.3.2016

               SK

               Úradný vestník Európskej únie

               C 111/2

         ROZHODNUTIE VŠEOBECNÉHO SÚDU
   z 27. januára 2016
   týkajúce sa súdnych prázdnin
   (2016/C 111/02)
   VŠEOBECNÝ SÚD
   so zreteľom na článok 41 ods. 2 rokovacieho poriadku,
   PRIJAL TOTO ROZHODNUTIE:

      Článok 1

   V súdnom roku, ktorý začína 1. septembra 2016, sa dni súdnych prázdnin v zmysle článku 41 ods. 2 a 6 rokovacieho poriadku stanovujú takto:

               —

               Vianoce 2016: od pondelka 19. decembra 2016 do nedele 8. januára 2017 vrátane.

               —

               Veľká noc 2017: od pondelka 10. apríla 2017 do nedele 23. apríla 2017 vrátane.

               —

               Leto 2017: od piatku 21. júla 2017 do nedele 3. septembra 2017 vrátane.

      Článok 2

   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Luxemburgu 27. januára 2016

            Tajomník

         E. COULON

            Predseda

         M. JAEGER


title: Rozhodnutie Rady (EÚ) 2015/799 z 18. mája 2015, ktorým sa členské štáty oprávňujú, aby sa v záujme Európskej únie stali zmluvnými stranami Medzinárodného dohovoru Medzinárodnej námornej organizácie o normách výcviku, kvalifikácie a strážnej služby posádky rybárskych plavidiel (Text s významom pre EHP)

text:
               22.5.2015

               SK

               Úradný vestník Európskej únie

               L 127/20

         ROZHODNUTIE RADY (EÚ) 2015/799
   z 18. mája 2015,
   ktorým sa členské štáty oprávňujú, aby sa v záujme Európskej únie stali zmluvnými stranami Medzinárodného dohovoru Medzinárodnej námornej organizácie o normách výcviku, kvalifikácie a strážnej služby posádky rybárskych plavidiel
   (Text s významom pre EHP)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 46, článok 53 ods. 1 a článok 62 v spojení s článkom 218 ods. 6 písm. a) bodom v) a článkom 218 ods. 8 prvým pododsekom,
   so zreteľom na návrh Európskej komisie,
   so zreteľom na súhlas Európskeho parlamentu (1),
   keďže:

               (1)

               Dňa 7. júla 1995 bol na medzinárodnej konferencii, ktorú zvolala Medzinárodná námorná organizácia (ďalej len „IMO“) v Londýne, prijatý Medzinárodný dohovor IMO o normách výcviku, kvalifikácie a strážnej služby posádky rybárskych plavidiel (ďalej len „dohovor“).

               (2)

               Dohovor nadobudol platnosť 29. septembra 2012.

               (3)

               Dohovor predstavuje významný prínos pre odvetvie rybolovu na medzinárodnej úrovni, a to podporovaním bezpečnosti života a majetku na mori, čím sa zároveň prispieva k ochrane morského prostredia. Preto je žiaduce, aby sa jeho ustanovenia vykonali čo najskôr.

               (4)

               Rybolov na mori je jedným z najnebezpečnejších povolaní, takže vhodná odborná príprava a kvalifikácie sú kľúčovým spôsobom na zníženie počtu nehôd. Naloďovanie posádky na palubu rybárskych plavidiel členských štátov by sa v každom prípade malo uskutočňovať tak, aby sa ním neohrozila námorná bezpečnosť.

               (5)

               V rámci dohôd o partnerstve v odvetví udržateľného rybárstva (ďalej len „dohody“) s tretími krajinami je dôležité, aby posádka na palube rybárskych plavidiel, ktoré sa plavia pod vlajkou členského štátu, mala dostatočnú odbornú kvalifikáciu preukázanú osvedčeniami akceptovanými vlajkovým štátom, aby bol možný nábor za podmienok stanovených v dohodách. Pri uplatňovaní dohovoru by členské štáty mali vynakladať všetko úsilie na to, aby zabránili nesúladu medzi medzinárodným právom a právom Únie vrátane akéhokoľvek možného negatívneho vplyvu na uzatváranie a vykonávanie dohôd. Okrem toho by sa relevantné tretie krajiny mali podnecovať k tomu, aby sa stali zmluvnými stranami dohovoru.

               (6)

               Európsky parlament, Rada a Komisia podporujú bezpečnosť na mori a bezpečnosť pri práci, ako aj zvyšovanie odbornej kvalifikácie posádky na palube rybárskych plavidiel. Únia finančne podporuje odbornú prípravu v odvetví rybolovu, konkrétne prostredníctvom Európskeho fondu pre rybné hospodárstvo a Európskeho námorného a rybárskeho fondu.

               (7)

               Norma 7 v kapitole I prílohy k dohovoru patrí do výlučnej právomoci Únie, pokiaľ ide o pravidlá Únie týkajúce sa uznávania odborných kvalifikácií určitých kategórií posádky rybárskeho plavidla, a má vplyv na ustanovenia zmluvy a sekundárneho práva Únie, najmä smernice Európskeho parlamentu a Rady 2005/36/ES (2), pokiaľ ide o občanov Únie, ktorí majú príslušné osvedčenia vydané členským štátom alebo treťou krajinou.

               (8)

               Únia nemôže k dohovoru pristúpiť, keďže jeho zmluvnými stranami môžu byť len štáty.

               (9)

               Niektoré členské štáty sa ešte nestali zmluvnými stranami dohovoru, kým iné už áno. Tie členské štáty, ktoré majú rybárske plavidlá plaviace sa pod ich vlajkou, prístavy prijímajúce námorné rybárske plavidlá, ktoré patria do rozsahu pôsobnosti dohovoru, alebo zariadenia odbornej prípravy pre posádku rybárskych plavidiel a ktoré sa ešte nestali zmluvnou stranou dohovoru, sa vyzývajú, aby tak spravili.

               (10)

               Kým sa všetky členské štáty, ktoré majú rybárske plavidlá plaviace sa pod ich vlajkou, prístavy prijímajúce námorné rybárskej plavidlá, ktoré patria do rozsahu pôsobnosti dohovoru, alebo zariadenia odbornej prípravy pre posádku rybárskych plavidiel, nestanú zmluvnými stranami dohovoru, každý členský štát, ktorý je zmluvnou stranou dohovoru, by mal uplatňovať flexibilitu, ktorú dohovor poskytuje na zabezpečenie právnej zlučiteľnosti s právom Únie, najmä ustanovenia kapitoly I normy 10 prílohy k dohovoru týkajúce sa ekvivalentov, aby sa uplatňovanie dohovoru zosúladilo so smernicou 2005/36/ES.

               (11)

               Každý členský štát, ktorý je zmluvnou stranou dohovoru, by mal pri uznávaní odborných kvalifikácií migrujúcich pracovníkov z členských štátov, ktoré nie sú zmluvnými stranami dohovoru, v súlade so smernicou 2005/36/ES zabezpečiť, aby sa posúdili odborné kvalifikácie dotknutých pracovníkov a aby sa potvrdilo, že spĺňajú minimálne normy stanovené v dohovore.

               (12)

               Rada by preto v súlade s článkom 2 ods. 1 Zmluvy o fungovaní Európskej únie mala oprávniť členské štáty, aby sa v záujme Únie stali zmluvnými stranami dohovoru,

         PRIJALA TOTO ROZHODNUTIE:
   Článok 1
   Členské štáty sa týmto oprávňujú stať sa zmluvnými stranami Medzinárodného dohovoru Medzinárodnej námornej organizácie o normách výcviku, kvalifikácie a strážnej služby posádky rybárskych plavidiel, ktorý bol prijatý 7. júla 1995, a to pokiaľ ide o tie časti, ktoré patria do právomoci Únie.
   Členské štáty pri podávaní správ generálnemu tajomníkovi IMO v súlade s článkom 4 dohovoru v prípade potreby a odvolávajúc sa na kapitolu I normu 10 prílohy k dohovoru poskytujú informácie o príslušných vnútroštátnych ustanoveniach, ktoré sa týkajú uznávania osvedčení o spôsobilosti pre posádku na palube rybárskych plavidiel, na ktorú sa dohovor vzťahuje, pričom zohľadnia povinnosti ustanovené v príslušnom práve Únie o uznávaní kvalifikácií.
   Článok 2
   Členské štáty, ktoré majú rybárske plavidlá plaviace sa pod ich vlajkou, prístavy prijímajúce námorné rybárske plavidlá, ktoré patria do rozsahu pôsobnosti dohovoru, alebo zariadenia odbornej prípravy pre posádku rybárskych plavidiel a ktoré sa ešte nestali zmluvnými stranami dohovoru, sa usilujú o prijatie potrebných krokov na uloženie svojich listín o pristúpení k dohovoru u generálneho tajomníka IMO v primeranej lehote a podľa možnosti do 23. mája 2017. Komisia do 23. mája 2018 predloží Rade správu, v ktorej preskúma pokrok týkajúci sa pristúpenia.
   Článok 3
   Toto rozhodnutie je určené členským štátom.

      V Bruseli 18. mája 2015

            Za Radu

            predsedníčka

         M. SEILE

      (1)  Zatiaľ neuverejnené v úradnom vestníku.

      (2)  Smernica Európskeho parlamentu a Rady 2005/36/ES zo 7. septembra 2005 o uznávaní odborných kvalifikácií (Ú. v. EÚ L 255, 30.9.2005, s. 22).


title: Rozhodnutie Rady (EÚ) 2016/630 z 11. apríla 2016 o pozícii, ktorá sa má v mene Európskej únie zaujať v rámci spoločného readmisného výboru zriadeného podľa Dohody medzi Európskym spoločenstvom a Ruskou federáciou o readmisii, týkajúcej sa odporúčania pokiaľ ide o žiadosti o readmisiu, ktoré si vyžadujú usporiadanie vypočutí

text:
               26.4.2016

               SK

               Úradný vestník Európskej únie

               L 110/1

         ROZHODNUTIE RADY (EÚ) 2016/630
   z 11. apríla 2016
   o pozícii, ktorá sa má v mene Európskej únie zaujať v rámci spoločného readmisného výboru zriadeného podľa Dohody medzi Európskym spoločenstvom a Ruskou federáciou o readmisii, týkajúcej sa odporúčania pokiaľ ide o žiadosti o readmisiu, ktoré si vyžadujú usporiadanie vypočutí
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä jej článok 79 ods. 3 v spojení s článkom 218 ods. 9,
   so zreteľom na návrh Európskej komisie,
   keďže:

               (1)

               Dohoda z 25. mája 2006 medzi Európskym spoločenstvom a Ruskou federáciou o readmisii (1) (ďalej len „dohoda o readmisii“) nadobudla platnosť 1. júna 2007.

               (2)

               V článku 19 dohody o readmisii sa ustanovuje spoločný readmisný výbor, ktorý je zodpovedný za úlohy špecifikované v tomto článku.

               (3)

               Podľa článku 19 ods. 1 písm. b) dohody o readmisii je úlohou spoločného readmisného výboru rozhodovať o opatreniach potrebných na jednotné uplatňovanie dohody o readmisii.

               (4)

               Vypočutie patrí medzi prvky readmisného konania stanovené v dohode o readmisii. V súlade s článkom 9 ods. 4 dohody o readmisii sa vypočutie má uskutočniť vtedy, keď žiadajúca strana nemôže pripojiť k žiadosti o readmisiu žiaden z dokumentov uvedených v prílohách 2 a 3 k dohode o readmisii.

               (5)

               Prvé odporúčanie týkajúce sa žiadostí o readmisiu, ktoré si vyžadujú usporiadanie vypočutí, prijal spoločný readmisný výbor 2. júna 2009. Toto odporúčanie je potrebné ďalej spresniť druhým odporúčaním obsahujúcim pokyny týkajúce sa situácií, keď lehoty na usporiadanie vypočutí nie je možné dodržať a bolo potrebné určiť nový dátum týchto vypočutí.

               (6)

               Je preto vhodné stanoviť pozíciu, ktorá sa má zaujať v mene Únie v spoločnom readmisnom výbore, pokiaľ ide o odporúčanie týkajúce sa žiadostí o readmisiu, ktoré si vyžadujú usporiadanie vypočutí.

               (7)

               Spojené kráľovstvo je viazané dohodou o readmisii, a preto sa zúčastňuje na prijatí tohto rozhodnutia.

               (8)

               Írsko je viazané dohodou o readmisii, a preto sa zúčastňuje na prijatí tohto rozhodnutia.

               (9)

               Dánsko nie je viazané dohodou o readmisii, ani nepodlieha jej vykonávaniu, a preto sa nezúčastňuje na prijatí tohto rozhodnutia,

         PRIJALA TOTO ROZHODNUTIE:
   Jediný článok
   1.   Pozícia, ktorá sa má zaujať v mene Európskej únie v rámci spoločného readmisného výboru zriadeného na základe článku 19 Dohody medzi Európskym spoločenstvom a Ruskou federáciou o readmisii, pokiaľ ide o prijatie odporúčania týkajúceho sa žiadostí o readmisiu, ktoré si vyžadujú usporiadanie vypočutí, je založená na návrhu odporúčania spoločného readmisného výboru pripojenom k tomuto rozhodnutiu.
   2.   Menšie technické opravy v návrhu odporúčania spoločného readmisného výboru môžu zástupcovia Únie v rámci spoločného výboru schváliť bez ďalšieho rozhodnutia Rady.

      V Luxemburgu 11. apríla 2016

            Za Radu

            predseda

         M.H.P. VAN DAM

      (1)  Ú. v. EÚ L 129, 17.5.2007, s. 40.

      NÁVRH
      ODPORÚČANIE Č. 2 SPOLOČNÉHO READMISNÉHO VÝBORU ZRIADENÉHO PODĽA DOHODY Z 25. MÁJA 2006 MEDZI EURÓPSKYM SPOLOČENSTVOM A RUSKOU FEDERÁCIOU O READMISII
      z …
      týkajúce sa žiadostí o readmisiu, ktoré si vyžadujú usporiadanie vypočutí
      VÝBOR,
      odvolávajúc sa na Dohodu z 25. mája 2006 medzi Európskym spoločenstvom a Ruskou federáciou o readmisii (ďalej len „dohoda o readmisii“), a najmä na jej článok 19 ods. 1 a článok 6 ods. 3 rokovacieho poriadku spoločného readmisného výboru z 25. júla 2007,
      keďže:

                  (1)

                  Vypočutie patrí medzi prvky readmisného konania stanovené v dohode o readmisii a v súlade s článkom 9 ods. 4 by sa malo uskutočniť vtedy, keď žiadajúca strana nemôže pripojiť k žiadosti o readmisiu žiaden z dokumentov uvedených v prílohách 2 a 3 k dohode o readmisii.

                  (2)

                  Odporúčanie č. 1 spoločného readmisného výboru týkajúce sa žiadostí o readmisiu, ktoré si vyžadujú usporiadanie vypočutí, prijal výbor 2. júna 2009 (ďalej len „odporúčanie č. 1“).

                  (3)

                  V súlade s článkom 20 ods. 1 písm. f) dohody o readmisii osobitné dojednania týkajúce sa lehôt na spracovanie žiadostí o readmisiu možno pokryť bilaterálnymi vykonávacími protokolmi,

            ODPORÚČA:

                  1.

                  V súlade s odsekom 2 odporúčania č. 1, ak nie sú stanovené lehoty na usporiadanie vypočutí v príslušných vykonávacích protokoloch uzatvorených medzi Ruskou federáciou a členskými štátmi Európskej únie, vypočutie by sa malo uskutočniť do 10 kalendárnych dní odo dňa prijatia žiadosti o readmisiu, ako je uvedené v odseku 1 odporúčania č. 1.

                  2.

                  V prípade, keď sa vypočutie neuskutočnilo v rámci lehôt uvedených v odseku 1 tohto odporúčania, alebo v prípade, keď sa daná osoba nedostavila na vypočutie, žiadajúci štát a požiadaný štát by mali nadviazať potrebný kontakt a prijmú potrebné opatrenia s cieľom bezodkladne zorganizovať vypočutie.

                  3.

                  Ak počas lehoty určenej na usporiadanie vypočutia žiadajúci štát oznámi požiadanému štátu odloženie dostavenia sa danej osoby na účel vypočutia, lehota uvedená v odseku 1 tohto odporúčania, prípadne lehota stanovená v príslušnom vykonávacom protokole by sa mala predĺžiť do dátumu uvedeného v predmetnom oznámení.

                  4.

                  Pri stanovení lehoty na usporiadanie vypočutia sa zohľadňujú okolnosti uvedené v odseku 3 tohto odporúčania, pričom by nemala presiahnuť 60 kalendárnych dní odo dňa prijatia žiadosti o readmisiu, pokiaľ osobitné okolnosti daného prípadu neodôvodňujú usporiadanie vypočutia po uplynutí tejto lehoty.

               Za Ruskú federáciu

               Za Európsku úniu


title: Rozhodnutie Rady (EÚ) 2016/845 z 23. mája 2016 o pozícii, ktorá sa má prijať mene Európskej únie v Spoločnom výbore zriadenom na základe Rámcovej dohody medzi Európskou úniou a jej členskými štátmi na jednej strane a Kórejskou republikou na strane druhej, pokiaľ ide o prijatie rokovacieho poriadku Spoločného výboru a zriadenie špecializovaných pracovných skupín a schválenie ich mandátu

text:
               28.5.2016

               SK

               Úradný vestník Európskej únie

               L 141/66

         ROZHODNUTIE RADY (EÚ) 2016/845
   z 23. mája 2016
   o pozícii, ktorá sa má prijať mene Európskej únie v Spoločnom výbore zriadenom na základe Rámcovej dohody medzi Európskou úniou a jej členskými štátmi na jednej strane a Kórejskou republikou na strane druhej, pokiaľ ide o prijatie rokovacieho poriadku Spoločného výboru a zriadenie špecializovaných pracovných skupín a schválenie ich mandátu
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej články 207 a 212, v spojení s článkom 218 ods. 9,
   so zreteľom na návrh Európskej Komisie,
   keďže:

               (1)

               Rámcová dohoda medzi Európskou úniou a jej členskými štátmi na jednej strane a Kórejskou republikou na strane druhej (1) (ďalej len „dohoda“) nadobudla platnosť 1. júna 2014.

               (2)

               S cieľom prispieť k účinnému vykonávaniu dohody by sa mal čo najrýchlejšie dokončiť jej inštitucionálny rámec tým, že Spoločný výbor prijme svoj vlastný rokovací poriadok.

               (3)

               V súlade s článkom 44 dohody bol Spoločný výbor zriadený s cieľom zabezpečiť, okrem iného, riadne fungovanie a vykonávanie dohody (ďalej len „Spoločný výbor“).

               (4)

               S cieľom prispieť k účinnému vykonávaniu dohody by sa mal prijať rokovací poriadok Spoločného výboru.

               (5)

               S cieľom umožniť diskusie na odbornej úrovni o kľúčových oblastiach, ktoré patria do rozsahu pôsobnosti dohody, by sa mali zriadiť špecializované pracovné skupiny.

               (6)

               Pozícia Únie v rámci Spoločného výboru, pokiaľ ide o prijatie rokovacieho poriadku uvedeného Spoločného výboru a zriadenie špecializovaných pracovných skupín, by mala vychádzať z pripojených návrhov rozhodnutí Spoločného výboru,

         PRIJALA TOTO ROZHODNUTIE:
   Článok 1
   1.   Pozícia, ktorá sa má prijať v mene Európskej únie v rámci Spoločného výboru zriadeného článkom 44 dohody, pokiaľ ide o:

               a)

               prijatie rokovacieho poriadku Spoločného výboru a

               b)

               zriadenie špecializovaných pracovných skupín a schválenie ich mandátu,

         je založená na návrhu rozhodnutia Spoločného výboru pripojenom k tomuto rozhodnutiu.
   2.   Zástupcovia Únie v Spoločnom výbore môžu odsúhlasiť menšie zmeny návrhov rozhodnutí bez ďalšieho rozhodnutia Rady.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 23. mája 2016

            Za Radu

            predsedníčka

         F. MOGHERINI

      (1)  Rozhodnutie Rady 2014/278/EÚ z 12. mája 2014 o uzavretí Rámcovej dohody medzi Európskou úniou a jej členskými štátmi na jednej strane a Kórejskou republikou na strane druhej, s výnimkou otázok týkajúcich sa readmisie (Ú. v. EÚ L 145, 16.5.2014, s. 1).

      NÁVRH
      ROZHODNUTIE SPOLOČNÉHO VÝBORU EÚ – KÓREJSKÁ REPUBLIKA č. 1/2016
      z …,
      ktorým prijíma svoj rokovací poriadok
      SPOLOČNÝ VÝBOR EÚ – KÓREJSKÁ REPUBLIKA,
      so zreteľom na Rámcovú dohodu medzi Európskou úniou a jej členskými štátmi na jednej strane a Kórejskou republikou na strane druhej (ďalej len „dohoda“), a najmä na jej článok 44,
      keďže:

                  (1)

                  Dohoda nadobudla platnosť 1. júna 2014.

                  (2)

                  S cieľom prispieť k účinnému vykonávaniu dohody by sa mal prijať rokovací poriadok Spoločného výboru,

            PRIJAL TOTO ROZHODNUTIE:
      Jediný článok
      Týmto sa prijíma rokovací poriadok Spoločného výboru stanovený v prílohe k tomuto rozhodnutiu.

         V …,

               Za Spoločný výbor EÚ – Kórejská republika

               predseda

         PRÍLOHA

            ROKOVACÍ PORIADOK SPOLOČNÉHO VÝBORU

         Článok 1
         Zloženie a predsedníctvo
         1.   Spoločný výbor zriadený v súlade s článkom 44 Rámcovej dohody medzi Európskou úniou a jej členskými štátmi na jednej strane a Kórejskou republikou na strane druhej (ďalej len „dohoda“) plní svoje úlohy stanovené v článku 44 dohody.
         2.   Spoločný výbor sa skladá zo zástupcov oboch zmluvných strán na príslušnej úrovni.
         3.   Spoločnému výboru striedavo počas obdobia jedného kalendárneho roka predsedá každá zo zmluvných strán. Vysoká predstaviteľka Únie pre zahraničné veci a bezpečnostnú politiku a minister zahraničných vecí Kórejskej republiky predsedajú Spoločnému výboru. Predseda môže delegovať svoje právomoci.
         4.   Prvé obdobie sa začína dňom prvého zasadnutia Spoločného výboru a končí sa 31. decembra toho istého roka.
         Článok 2
         Zasadnutia
         1.   Spoločný výbor obvykle zasadá raz ročne. Zasadnutia Spoločného výboru zvoláva predseda a koná sa raz v Bruseli, raz v Soule, v deň stanovený vzájomnou dohodou. Na požiadanie ktorejkoľvek zmluvnej strany a v prípade súhlasu zmluvných strán je možné usporiadať mimoriadne zasadnutia Spoločného výboru.
         2.   Spoločný výbor obvykle zasadá na úrovni riadiacich pracovníkov, pokiaľ sa zmluvné strany nedohodnú inak.
         Článok 3
         Verejnosť zasadnutí
         Ak sa zmluvné strany nerozhodnú inak, zasadnutia Spoločného výboru sú neverejné.
         Článok 4
         Účastníci
         1.   Pred každým zasadnutím sekretariát informuje predsedu o plánovanom zložení delegácie každej zmluvnej strany.
         2.   Na zasadnutia Spoločného výboru môžu byť v prípade potreby a po vzájomnej dohode medzi zmluvnými stranami pozvaní odborníci alebo zástupcovia iných subjektov, a to ako pozorovatelia alebo aby poskytli informácie o konkrétnej téme.
         Článok 5
         Sekretariát
         Zástupca Európskej služby pre vonkajšiu činnosť a zástupca ministerstva zahraničných vecí Kórejskej republiky spoločne plnia úlohy tajomníkov Spoločného výboru. Všetky oznámenia predsedu a predsedovi Spoločného výboru sa postupujú tajomníkom. Korešpondencia predsedu a predsedovi Spoločného výboru môže prebiehať akoukoľvek písomnou formou vrátane elektronickej pošty.
         Článok 6
         Program zasadnutí
         1.   Predbežný program každého zasadnutia vypracuje predseda. Predbežný program spolu s príslušnými dokumentmi sa postupuje druhej zmluvnej strane najneskôr 15 dní pred začiatkom zasadnutia.
         2.   Predbežný program rokovania obsahuje body, ktoré sa predložia predsedovi najneskôr 21 dní pred začiatkom zasadnutia.
         3.   Spoločný výbor prijme predbežný program na začiatku každého zasadnutia. Ak s tým obidve zmluvné strany súhlasia, môžu sa do programu zaradiť body, ktoré nie sú uvedené v predbežnom programe.
         4.   Predseda môže po dohode s oboma zmluvnými stranami skrátiť lehoty uvedené v odseku 1 s cieľom zohľadniť požiadavky súvisiace s konkrétnym prípadom.
         Článok 7
         Zápisnica
         1.   Návrh zápisnice z každého zasadnutia vypracujú spoločne obaja tajomníci spravidla do 30 kalendárnych dní odo dňa konania zasadnutia. Návrh zápisnice vychádza z predsedovho zhodnotenia záverov, ku ktorým dospel Spoločný výbor.
         2.   Zápisnicu schvália obe zmluvné strany do 45 kalendárnych dní odo dňa konania zasadnutia alebo v inej lehote, na ktorej sa zmluvné strany dohodnú. Keď sa dosiahne dohoda o návrhu zápisnice, predseda a tajomníci podpíšu dve pôvodné vyhotovenia. Každá zmluvná strana dostane jeden originál.
         Článok 8
         Porady
         1.   Keď Spoločný výbor prijíma rozhodnutia alebo odporúčania, takého akty sa nazývajú „rozhodnutie“ alebo „odporúčanie“, pričom po názve nasleduje poradové číslo, dátum ich prijatia a opis ich predmetu. V každom rozhodnutí sa stanoví dátum nadobudnutia jeho účinnosti. Rozhodnutia a odporúčania Spoločného výboru sa vydávajú po vzájomnej dohode zmluvných strán.
         2.   Spoločný výbor môže prijímať rozhodnutia alebo vydávať odporúčania písomným postupom, ak s tým obe zmluvné strany súhlasia. Po vzájomnej dohode zmluvných strán možno stanoviť lehotu na ukončenie písomného postupu, na konci ktorej predseda Spoločného výboru môže vyhlásiť, pokiaľ niektorá zo zmluvných strán neoznámi opak, že bola dosiahnutá vzájomná dohoda zmluvných strán.
         3.   Rozhodnutia a odporúčania, ktoré Spoločný výbor prijme, sa potvrdia prostredníctvom dvoch originálov, ktoré podpíše predseda Spoločného výboru.
         4.   Každá zmluvná strana môže rozhodnúť o uverejnení rozhodnutí a odporúčaní Spoločného výboru vo svojej príslušnej úradnej publikácii.
         Článok 9
         Korešpondencia
         1.   Korešpondencia adresovaná Spoločnému výboru sa posiela jednému z tajomníkov, ktorý následne informuje druhého tajomníka.
         2.   Sekretariát zabezpečí, aby sa korešpondencia adresovaná Spoločnému výboru postúpila predsedovi a aby sa v prípade potreby rozposlala ako dokumenty uvedené v článku 10 tohto rokovacieho poriadku.
         3.   Korešpondenciu od predsedu zašle sekretariát zmluvným stranám a podľa potreby ju rozpošle ako dokumenty uvedené v článku 10 tohto rokovacieho poriadku.
         Článok 10
         Dokumenty
         1.   Ak rokovania Spoločného výboru vychádzajú z písomných podkladových dokumentov, sekretariát tieto dokumenty očísluje a rozpošle členom.
         2.   Každý tajomník je zodpovedný za rozposlanie dokumentov príslušným členom Spoločného výboru z jeho strany, ako aj za systematické zasielanie týchto dokumentov druhému tajomníkovi.
         Článok 11
         Výdavky
         1.   Každá zmluvná strana uhradí všetky výdavky, ktoré jej vznikli v dôsledku účasti na zasadnutiach Spoločného výboru, a to tak výdavky na personál, cestovné náklady a diéty, ako aj poštovné a telekomunikačné výdavky.
         2.   Výdavky v súvislosti s organizáciou zasadnutí a rozmnožením dokumentov hradí zmluvná strana, ktorá zasadnutie usporadúva.
         Článok 12
         Zmeny rokovacieho poriadku
         Tento rokovací poriadok sa môže meniť vzájomnou dohodou zmluvných strán prijatou v súlade s článkom 8.
         Článok 13
         Špecializované pracovné skupiny
         1.   Spoločný výbor môže rozhodnúť o zriadení ďalších špecializovaných pracovných skupín, aby mu pomáhali pri plnení jeho povinností.
         2.   Spoločný výbor môže rozhodnúť o zrušení každej existujúcej špecializovanej pracovnej skupiny alebo o vymedzení či zmene jej mandátu alebo o zriadení ďalších špecializovaných pracovných skupín.
         3.   Špecializované pracovné skupiny podávajú správy Spoločnému výboru po každom zo svojich zasadnutí.
         4.   Špecializované pracovné skupiny nemajú rozhodovaciu právomoc, ale môžu Spoločnému výboru predkladať odporúčania.

      NÁVRH
      ROZHODNUTIE SPOLOČNÉHO VÝBORU EÚ – KÓREJSKÁ REPUBLIKA č. 2/2016
      z …
      o zriadení špecializovaných pracovných skupín a schválení ich mandátu
      SPOLOČNÝ VÝBOR EÚ – KÓREJSKÁ REPUBLIKA,
      so zreteľom na Rámcovú dohodu medzi Európskou úniou a jej členskými štátmi na jednej strane a Kórejskou republikou na strane druhej (ďalej len „dohoda“), a najmä na jej článok 44 a článok 13 rokovacieho poriadku Spoločného výboru,
      keďže:

                  (1)

                  S cieľom umožniť diskusie na odbornej úrovni o kľúčových oblastiach, ktoré patria do rozsahu pôsobnosti dohody, by sa mali zriadiť špecializované pracovné skupiny. Zoznam špecializovaných pracovných skupín a rozsah pôsobnosti jednotlivých špecializovaných pracovných skupín sa môže zmeniť po ďalšej dohode zmluvných strán.

                  (2)

                  Podľa článku 13 rokovacieho poriadku Spoločného výboru môže Spoločný výbor zriadiť špecializované pracovné skupiny, aby mu pomáhali pri plnení jeho úloh,

            PRIJAL TOTO ROZHODNUTIE:
      Jediný článok
      Týmto sa zriaďujú špecializované pracovné skupiny uvedené v prílohe I k tomuto rozhodnutiu. Mandát špecializovaných pracovných skupín sa stanovuje v prílohe II k tomuto rozhodnutiu.

         V

               Za Spoločný výbor EÚ – Kórejská republika

               predseda

         PRÍLOHA I

            SPOLOČNÝ VÝBOR EÚ – KÓREJSKÁ REPUBLIKA ŠPECIALIZOVANÉ PRACOVNÉ SKUPINY

                     (1)

                     Špecializovaná pracovná skupina pre energetiku, životné prostredie a zmenu klímy.

                     (2)

                     Špecializovaná pracovná skupina pre boj proti terorizmu.

         PRÍLOHA II

            MANDÁT ŠPECIALIZOVANÝCH PRACOVNÝCH SKUPÍN ZRIADENÝCH NA ZÁKLADE RÁMCOVEJ DOHODY MEDZI EURÓPSKOU ÚNIOU A JEJ ČLENSKÝMI ŠTÁTMI NA JEDNEJ STRANE A KÓREJSKOU REPUBLIKOU NA STRANE DRUHEJ

         Článok 1
         1.   Každá špecializovaná pracovná skupina sa na svojich zasadnutiach môže zaoberať vykonávaním dohody v oblastiach, na ktoré sa vzťahuje.
         2.   Špecializované pracovné skupiny môžu rokovať aj o témach alebo osobitných projektoch súvisiacich s príslušnými oblasťami dvojstrannej spolupráce.
         3.   Na požiadanie ktorejkoľvek zmluvnej strany sa môžu predložiť aj individuálne prípady.
         Článok 2
         Špecializované pracovné skupiny podliehajú Spoločnému výboru. Podávajú správy a predkladajú svoje zápisnice a závery predsedovi Spoločného výboru do 30 kalendárnych dní po každom zasadnutí.
         Článok 3
         Špecializované pracovné skupiny sú zložené zo zástupcov zmluvných strán.
         Na základe dohody zmluvných strán môžu špecializované pracovné skupiny v prípade potreby pozvať na svoje zasadnutia odborníkov a môžu ich vypočuť v súvislosti s osobitnými bodmi programu.
         Článok 4
         Zmluvné strany predsedajú špecializovaným pracovným skupinám striedavo v súlade s rokovacím poriadkom Spoločného výboru.
         Článok 5
         Zástupca Európskej služby pre vonkajšiu činnosť a zástupca vlády Kórejskej republiky spoločne plnia úlohy tajomníkov špecializovaných pracovných skupín. Všetky oznámenia týkajúce sa konkrétnych špecializovaných pracovných skupín sa postupujú dvom tajomníkom.
         Článok 6
         1.   Špecializované pracovné skupiny zasadajú vždy, keď si to vyžadujú okolnosti, a to po dohode zmluvných strán na základe písomnej žiadosti ktorejkoľvek z uvedených zmluvných strán. Každé zasadnutie sa koná na mieste a v deň, na ktorom sa zmluvné strany dohodli.
         2.   Tajomník druhej zmluvnej strany odpovie na žiadosť jednej zo zmluvných strán o zasadnutie špecializovanej pracovnej skupiny do 15 pracovných dní od jej prijatia.
         3.   V obzvlášť naliehavých prípadoch môžu byť zasadnutia špecializovaných pracovných skupín zvolané v kratšom čase, ak s tým obidve zmluvné strany súhlasia.
         4.   Predseda je pred každým zasadnutím informovaný o plánovanom zložení delegácie obidvoch zmluvných strán.
         5.   Zasadnutia špecializovaných pracovných skupín spoločne zvolávajú dvaja tajomníci.
         Článok 7
         Body na zaradenie do programu sa predkladajú tajomníkom najneskôr 15 pracovných dní pred dátumom konania daného zasadnutia špecializovanej pracovnej skupiny. Akákoľvek podporná dokumentácia sa tajomníkom poskytuje najneskôr 10 pracovných dní pred zasadnutím. Tajomníci oznámia návrh programu najneskôr 5 pracovných dní pred zasadnutím. Program sa dokončí na základe dohody oboch zmluvných strán. Za mimoriadnych okolností sa so súhlasom zmluvných strán môžu body zaradiť do programu aj v kratšej časovej lehote.
         Článok 8
         Z každého zasadnutia sa vypracováva zápisnica.
         Pokiaľ sa nerozhodne inak, zasadnutia špecializovaných pracovných skupín sú neverejné.


title: Rozhodnutie Rady 2010/801/SZBP z  22. decembra 2010 , ktorým sa mení a dopĺňa rozhodnutie Rady 2010/656/SZBP, ktorým sa obnovujú obmedzujúce opatrenia voči Pobrežiu Slonoviny

text:
               23.12.2010

               SK

               Úradný vestník Európskej únie

               L 341/45

         ROZHODNUTIE RADY 2010/801/SZBP
   z 22. decembra 2010,
   ktorým sa mení a dopĺňa rozhodnutie Rady 2010/656/SZBP, ktorým sa obnovujú obmedzujúce opatrenia voči Pobrežiu Slonoviny
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada 29. októbra 2010 prijala rozhodnutie 2010/656/SZBP, ktorým sa obnovujú obmedzujúce opatrenia voči Pobrežiu Slonoviny (1).

               (2)

               Rada 13. decembra vyzdvihla význam prezidentských volieb, ktoré sa konali 31. októbra a 28. novembra 2010, pre návrat Pobrežia Slonoviny k mieru a stabilite a uviedla, že vôľa, ktorú občania tejto krajiny slobodne prejavili, sa musí rešpektovať.

               (3)

               Rada okrem toho rozhodla, že prijme obmedzujúce opatrenia voči tým osobám, ktoré bránia mieru a národnému zmiereniu, a najmä ohrozujú úspešné zavŕšenie volebnému procesu,

         PRIJALA TOTO ROZHODNUTIE:
   Článok 1
   Rozhodnutie 2010/656/SZBP sa týmto mení a dopĺňa takto:

               1)

               Článok 4 sa nahrádza takto:
               „Článok 4
               1.   Členské štáty prijmú potrebné opatrenia na zabránenie vstupu na svoje územia, ako aj prechodu cez ne:

                           a)

                           osobám uvedeným v prílohe I a určeným sankčným výborom, ktoré ohrozujú mierový proces a proces národného zmierenia na Pobreží Slonoviny, najmä tými, ktoré bránia vykonávaniu dohody z Linas-Marcoussisu a dohody Accry III, a akejkoľvek ďalšej osobe, ktorá je na základe relevantných informácií určená ako zodpovedná za závažné porušovanie ľudských práv a medzinárodného humanitárneho práva na Pobreží Slonoviny, akejkoľvek ďalšej osobe, ktorá verejne podnecuje nenávisť a násilie, a akejkoľvek ďalšej osobe, o ktorej sankčný výbor vyhlási, že porušuje opatrenia uložené v bode 7 rezolúcie BR OSN č. 1572 (2004);

                           b)

                           osobám uvedeným v prílohe II, ktoré sa neuvádzajú na zozname v prílohe I a ktoré bránia mieru a národnému zmiereniu, a najmä ohrozujú úspešné zavŕšenie volebného procesu.

                     2.   Ustanoveniami odseku 1 sa členskému štátu neukladá povinnosť odmietnuť vstup na svoje územie vlastným štátnym príslušníkom.
               3.   Odsek 1 písm. a) sa neuplatňuje, ak sankčný výbor rozhodne, že:

                           a)

                           cestovanie je opodstatnené z naliehavých humanitárnych dôvodov vrátane náboženských povinností;

                           b)

                           výnimkou by sa podporilo dosiahnutie cieľov rezolúcií BR OSN, mier a národné zmierenie na Pobreží Slonoviny a stabilita v regióne.

                     4.   Odsek 1 sa uplatňuje bez toho, aby boli dotknuté prípady, v ktorých je členský štát viazaný povinnosťou vyplývajúcou z medzinárodného práva, a to:

                           i)

                           ako hostiteľská krajina medzinárodnej medzivládnej organizácie;

                           ii)

                           ako hostiteľská krajina medzinárodnej konferencie zvolanej Organizáciou Spojených národov alebo zvolanej pod jej záštitou;

                           iii)

                           podľa mnohostrannej dohody, ktorou sa priznávajú výsady a imunity;

                           iv)

                           podľa Zmluvy o zmierení z roku 1929 (Lateránska dohoda), ktorú uzavrela Svätá stolica (Vatikánsky mestský štát ) a Taliansko.

                     5.   Odsek 4 sa považuje za uplatniteľný tiež v prípadoch, ak je členský štát hostiteľskou krajinou Organizácie pre bezpečnosť a spoluprácu v Európe (OBSE).
               6.   Rada bude náležite informovaná o všetkých prípadoch, v ktorých členský štát udelí výnimku podľa odseku 4 alebo 5.
               7.   Členské štáty môžu udeliť výnimky z opatrení uložených v odseku 1 písm. b), ak osoba vycestuje z dôvodu naliehavých humanitárnych potrieb alebo z dôvodu účasti na medzivládnych zasadnutiach vrátane tých, ktoré podporuje Európska únia, alebo tých, ktorých hostiteľskou krajinou je členský štát predsedajúci v úrade OBSE, na ktorých sa vedie politický dialóg, ktorý priamo podporuje demokraciu, ľudské práva a právny štát na Pobreží Slonoviny.
               8.   Členský štát, ktorý si želá udeliť výnimky v zmysle odseku 7, to písomne oznámi Rade. Výnimka sa považuje za udelenú, pokiaľ jeden alebo viacerí členovia Rady nevznesú písomne námietku do dvoch pracovných dní od prijatia oznámenia o navrhovanej výnimke. V prípade, že jeden alebo viacerí členovia Rady vznesú námietku, Rada môže kvalifikovanou väčšinou hlasov rozhodnúť o udelení navrhovanej výnimky.
               9.   V prípadoch, v ktorých členský štát povolí osobám uvedeným v prílohe I alebo II vstup na svoje územie alebo prechod cez svoje územie podľa odsekov 4, 5 a 7, sa toto povolenie obmedzí na účel, na ktorý sa udeľuje, a na osoby, ktorých sa týka.“

               2)

               V článku 5 sa ods. 1 nahrádza takto:
               „1.   Zmrazia sa všetky finančné prostriedky a hospodárske zdroje vo vlastníctve alebo pod priamou alebo nepriamou kontrolou osôb alebo subjektov určených sankčným výborom podľa článku 4 ods. 1 písm. a) alebo v držbe subjektov, ktoré vlastnia alebo priamo či nepriamo kontrolujú tieto určené osoby alebo subjekty alebo akákoľvek osoba konajúca v ich mene alebo na ich príkaz, ako určí sankčný výbor.
               Zoznam osôb, na ktoré sa vzťahuje prvý odsek, sú uvedené v prílohe I.“

               3)

               Článok 6 sa nahrádza takto:
               „Článok 6
               1.   Rada vytvorí zoznam v prílohe I a vykoná v ňom zmeny a doplnenia v súlade s rozhodnutiami Bezpečnostnej rady Organizácie Spojených národov alebo sankčného výboru.
               2.   Rada, uznášajúca sa na návrh členského štátu alebo vysokého predstaviteľa Únie pre zahraničné veci a bezpečnostnú politiku, vytvorí zoznam uvedený v prílohe II a vykoná v ňom zmeny a doplnenia.“

               4)

               Článok 7 sa nahrádza takto:
               „Článok 7
               1.   V prípade, že Bezpečnostná rada alebo sankčný výbor určí určitú osobu alebo subjekt, zaradí Rada túto osobu alebo subjekt do zoznamu v prílohe I.
               2.   Ak Rada rozhodne, že na určitú osobu alebo subjekt sa začnú uplatňovať opatrenia uvedené v článku 4 ods. 1 písm. b), vykoná v prílohe II príslušné zmeny a doplnenia.
               3.   Rada oznámi svoje rozhodnutie dotknutej osobe alebo subjektu, vrátane dôvodov zaradenia do zoznamu, a to buď priamo, ak je ich adresa známa, alebo prostredníctvom uverejnenia oznámenia a poskytne tak dotknutej osobe alebo subjektu možnosť predložiť pripomienky.
               4.   Ak sa predložia pripomienky alebo zásadné nové dôkazy, Rada preskúma svoje rozhodnutie a príslušným spôsobom informuje dotknutú osobu alebo subjekt.“

               5)

               Článok 8 sa nahrádza takto:
               „Článok 8
               1.   V prílohách I a II sa uvádzajú dôvody zaradenia osôb a subjektov do zoznamu, ktoré so zreteľom na prílohu I poskytla Bezpečnostná rada alebo sankčný výbor.
               2.   Prílohy I a II tiež obsahujú dostupné informácie, ktoré so zreteľom na prílohu I poskytla Bezpečnostná rada alebo sankčný výbor a ktoré sú potrebné na účely identifikácie dotknutých osôb alebo subjektov. V prípade osôb môžu tieto informácie zahŕňať priezviská a mená vrátane prezývok, dátum a miesto narodenia, štátnu príslušnosť, číslo cestovného pasu a preukazu totožnosti, pohlavie, adresu, pokiaľ je známa, a funkciu alebo povolanie. V prípade subjektov môžu tieto informácie zahŕňať názvy, dátum a miesto registrácie, registračné číslo a adresu miesta podnikania. Príloha I tiež obsahuje dátum určenia Bezpečnostnou radou alebo sankčným výborom.“

               6)

               Článok 10 sa nahrádza takto:
               „Článok 10
               1.   Toto rozhodnutie nadobúda účinnosť dňom jeho prijatia.
               2.   Preskúma sa, zmení a doplní alebo zruší podľa potreby v súlade s príslušnými rozhodnutiami Bezpečnostnej rady Organizácie Spojených národov.
               3.   Opatrenia uvedené v článku 4 ods. 1 písm. b) sa v pravidelných intervaloch a aspoň každých 12 mesiacov prehodnocujú. Tieto opatrenia sa na dotknuté osoby alebo subjekty prestanú uplatňovať, ak Rada v súlade s postupom uvedeným v článku 6 ods. 2 dospeje k záveru, že podmienky na ich uplatňovanie už neplatia.“

         Článok 2
   Príloha k rozhodnutiu 2010/656/SZBP sa stáva Prílohou I a jej názov sa nahrádza takto:

   Článok 3
   Príloha k tomuto rozhodnutiu sa doplní ako príloha II k rozhodnutiu 2010/656/SZBP.
   Článok 4
   Toto rozhodnutie nadobúda účinnosť dňom jeho prijatia.

      V Bruseli 22. decembra 2010

            Za Radu

            predseda

         S. VANACKERE

      (1)  Ú. v. EÚ L 285, 30.10.2010, s. 28.
   PRÍLOHA

         „PRÍLOHA II

            Zoznam osôb uvedených v článku 4 ods. 1 písm. b)

                     Meno
                     (a prípadné prezývky)

                     Identifikačné informácie

                     Dôvody

                     1.

                     Pascal Affi N’Guessan

                     Narodený 1. januára 1953 v Bouadikre;
                     Číslo cestovného pasu: PD-AE 09DD00013.

                     Generálny tajomník Ľudového frontu Pobrežia Slonoviny (Front Populaire Ivoirien – FPI), bývalý predseda vlády.
                     Zaujíma radikálne pozície a aktívne dezinformuje.
                     Podnecuje násilie.

                     2.

                     Podplukovník Nathanaël Ahouman Brouha

                     Narodený 6. júna 1960.

                     Veliteľ bezpečnostných zložiek prezidenta republiky (Groupement de Sécurité de la Présidence de la République –GSPR).
                     Zapojený do represálií 25. marca 2004.
                     Člen oddielov smrti (Escadrons de la mort).

                     3.

                     Gilbert Marie Aké N'Gbo

                     Narodený 8. októbra 1955 v Abidjane.
                     Číslo cestovného pasu: 08 AA 61107

                     Vydáva sa za predsedu vlády a ministra plánovania a rozvoja.

                     4.

                     Pierre Israël Amessan Brou

                     Generálny riaditeľ Rozhlasu a televízie Pobrežia Slonoviny (Radio Télévision Ivoirienne –RTI).
                     Zodpovedný za dezinformačnú kampaň.

                     5.

                     Frank Anderson Kouassi

                     Predseda Národnej rady pre audiovizuálnu komunikáciu (Conseil National de la Communication Audiovisuelle – CNCA).
                     Aktívna účasť na dezinformačnej kampani.

                     6.

                     Nadiana Bamba

                     Narodená 13. júna 1974 v Abidžane.
                     Číslo cestovného pasu: PD - AE 061 FP 04

                     Riaditeľka novín: Le temps, Notre voie.
                     Zodpovedná za dezinformačnú kampaň a podnecovanie nenávisti a násilia medzi spoločenstvami.

                     7.

                     Kadet Bertin

                     Narodený okolo roku 1957 v Mame.

                     Bezpečnostný poradca Laurenta Gbagba.
                     Zodpovedný za obchodovanie so zbraňami v službách „prezidenta“.

                     8.

                     Generál Dogbo Blé

                     Narodený 2. februára 1959 v Daloe.

                     Veliteľ jednotiek Republikánskej gardy (Garde républicaine).
                     Účasť na ofenzíve 4. – 6. novembra 2004 a na udalostiach nasledujúcich dní v Abidjane. Člen oddielov smrti (Escadrons de la mort).
                     Zapojený do represálií voči ľudovým hnutiam.

                     9.

                     Paul Antoine Bohoun Bouabré

                     Narodený 9. februára 1957 v Issii.
                     Číslo cestovného pasu: PD AE 015 FO 02

                     Bývalý minister plánovania a rozvoja.

                     10.

                     Podprefekt Oulaï Delefosse

                     Bývalý styčný dôstojník pri silách Lima.
                     Zodpovedný za Vlasteneckú jednotu za odboj Veľkého Západu (l'Union patriotique pour la résistance du Grand Ouest – UPRGO).
                     Zodpovedný za vyhrážanie voči vojakom síl LICORNE.
                     Zapojený do náboru libérijských žoldnierov.
                     Veliteľ milícií na strane Laurenta Gbagba.
                     Zapojený do rabovania.

                     11.

                     Admirál Vagba Faussignau

                     Narodený 31. decembra 1954 v Bobii.

                     Veliteľ námorníctva Pobrežia Slonoviny – zástupca náčelníka generálneho štábu.

                     12.

                     Pasteur Gammi

                     Vedúci Hnutia za oslobodenie západu Pobrežia Slonoviny (Mouvement ivoirien pour la libération de l'Ouest de la Côte d'Ivoire – MILOCI).
                     Zapojený do útoku na Logoualé (28. februára 2005).
                     Zapojený do násilia voči nepôvodnému obyvateľstvu na západe krajiny v novembri a decembri 2010.

                     13.

                     Laurent Gbagbo

                     Narodený 31. mája 1945 v Gagnoe.

                     Vydáva sa za prezidenta republiky.

                     14.

                     Simone Gbagbo

                     Narodená 20. júna 1949 v Moossou.

                     Manželka pána Gbagba.
                     Predsedníčka skupiny Ľudového frontu Pobrežia Slonoviny (Front Populaire Ivoirien – FPI) v Národnom zhromaždení. Podozrivá z udržiavania paralelných politicko-náboženských štruktúr, ktoré nerešpektujú medzinárodné rezolúcie.

                     15.

                     Generál Guiai Bi Poin

                     Narodený 31. decembra 1954 v Gounele.

                     Vedúci veliteľstva bezpečnostných operácií (Centre de Commandement des Opérations de Sécurité –CECOS).
                     Zapojený do represálií v marci 2004.
                     Zapojený do udalostí v hoteli Ivoire (november 2004).
                     Zapojený do represálií voči ľudovým hnutiam vo februári, novembri a decembri 2010.

                     16.

                     Denis Maho Glofiei

                     Narodený vo Val de Marne.

                     Zodpovedný za Front za oslobodenie Veľkého Západu (Front de libération du Grand Ouest – FLGO).
                     Veliteľ milícií na strane Laurenta Gbagba.
                     Zapojený do násilností.

                     17.

                     Kapitán Anselme Séka Yapo

                     Narodený 2. mája 1973 v Adzopé.

                     Osobný strážca pani Gbagbo.
                     Člen oddielov smrti (Escadrons de la mort). Zapojený do násilností a vrážd.

                     18.

                     Désiré Tagro

                     Narodený 27. januára 1959 v Issii.
                     Číslo cestovného pasu: PD - AE 065FH08.

                     Vydáva sa za ministra vnútra a generálneho tajomníka v službách „prezidenta“.
                     Zapojený do násilných represálií voči ľudovým hnutiam vo februári, novembri a decembri 2010.

                     19.

                     Paul Yao N'Dré

                     Narodený 29. decembra 1956.

                     Predseda Ústavnej rady.
                     Vedome potvrdil sfalšované výsledky prezidentských volieb, ktoré sa konali 31. októbra a 28. novembra 2010.“


title: Rozhodnutie Rady 2008/733/SZBP z  15. septembra 2008 , ktorým sa vykonáva spoločná pozícia 2004/694/SZBP o ďalších opatreniach na podporu efektívneho vykonávania mandátu Medzinárodného trestného tribunálu pre bývalú Juhosláviu (ICTY)

text:
               16.9.2008

               SK

               Úradný vestník Európskej únie

               L 247/63

      ROZHODNUTIE RADY 2008/733/SZBP
   z 15. septembra 2008,
   ktorým sa vykonáva spoločná pozícia 2004/694/SZBP o ďalších opatreniach na podporu efektívneho vykonávania mandátu Medzinárodného trestného tribunálu pre bývalú Juhosláviu (ICTY)
   RADA EURÓPSKEJ ÚNIE,
   so zreteľom na spoločnú pozíciu 2004/694/SZBP (1), a najmä na jej článok 2 v spojení s článkom 23 ods. 2 druhou zarážkou Zmluvy o Európskej únii,
   keďže:

               (1)

               Podľa podmienok spoločnej pozície 2004/694/SZBP Rada prijala opatrenia s cieľom zmraziť všetky finančné a hospodárske zdroje patriace fyzickým osobám uvedeným v prílohe k tejto spoločnej pozícii, ktoré boli obvinené ICTY.

               (2)

               V dôsledku presunu Radovana KARADŽIČA do vyšetrovacej väzby ICTY 30. júla 2008 by malo byť jeho meno vypustené zo zoznamu.

               (3)

               Zoznam uvedený v prílohe k spoločnej pozícii 2004/694/SZBP by sa preto mal zodpovedajúcim spôsobom upraviť,

         ROZHODLA TAKTO:
   Článok 1
   Príloha k spoločnej pozícii 2004/694/SZBP sa nahrádza prílohou k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.
   Článok 3
   Toto rozhodnutie sa uverejní v Úradnom vestníku Európskej únie.

      V Bruseli 15. septembra 2008

            Za Radu

            predseda

         B. KOUCHNER

      (1)  Ú. v. EÚ L 315, 14.10.2004, s. 52.

      PRÍLOHA

            „PRÍLOHA
            Zoznam osôb uvedených v článku 1

                        Osoba

                        Dôvod

                        1.

                        Meno: HADŽIČ Goran (pohlavie: M)
                        Dátum narodenia: 7.9.1958
                        Miesto narodenia: Vinkovci, Chorvátsko
                        srbský občan

                        obvinený ICTY a stále na slobode
                        obvinený: 4. júna 2004
                        Číslo spisu: IT-04-75

                        2.

                        Meno: MLADIČ Ratko (pohlavie: M)
                        Dátum narodenia: 12.3.1948
                        Miesto narodenia: Božanoviči, obec Kalinovik, Bosna a Hercegovina
                        občan Bosny a Hercegoviny

                        obvinený ICTY a stále na slobode
                        Počiatočné obvinenie 25. júla 1995; druhé obvinenie: 16. novembra 1995; zmenené a doplnené obvinenie: 8. novembra 2002
                        Číslo spisu: IT-95-5/18“


title: Rozhodnutie Rady z 18. septembra 1995 o pristúpení spoločenstva k Dohode o založení Komisie pre tuniaky z Indického oceánu

text:
Avis juridique important

|

31995D0399

Official Journal L 236 , 05/10/1995 P. 0024 - 0024

ROZHODNUTIE RADYz 18. septembra 1995o pristúpení spoločenstva k Dohode o založení komisie pre tuniaky z Indického oceánu(95/399/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 43, v súvislosti s článkom 228 odsek 2 prvá veta a odsek 3 prvý pododsek,so zreteľom na návrh Komisie,so zreteľom na stanovisko Európskeho parlamentu[1],keďže spoločenstvo podpísalo Dohovor OSN o morskom práve, ktorý požaduje od všetkých členov medzinárodného spoločenstva, aby spolupracovali pri zachovaní morských biologických zdrojov a pri hospodárení s nimi;keďže v prípade morského rybolovu je spoločenstvo zodpovedné za prijatie opatrení na zachovanie zdrojov rybolovu a hospodárenie s nimi a so zreteľom na to vstúpiť do zmluvných dojednaní s tretími štátmi a medzinárodnými organizáciami;keďže spoločenstvo spolupracovalo s týmto zámerom pri medzinárodných rokovaniach, ktoré vyvrcholili schválením dohody Organizáciou OSN pre výživu a poľnohospodárstvo, s cieľom založiť komisiu pre tuniaky z Indického oceánu;keďže táto dohoda vytvára užitočný rámec pre posilnenie medzinárodnej spolupráce so zámerom zachovať a rozumne využívať tuniaky z Indického oceánu a príbuzné druhy;keďže rybári spoločenstva sa zaoberajú lovom týchto druhov v Indickom oceáne; keďže je v záujme spoločenstva pristúpiť k uvedenej zmluve,ROZHODLA TAKTO:Článok 1Dohoda o založení komisie pre tuniaky z Indického oceánu sa týmto schvaľuje v mene spoločenstva.Text dohody je pripojený k tomuto rozhodnutiu.Článok 2Predseda Rady v mene spoločenstva uloží listinu o prijatí v súlade s článkom XVII odsek 1 uvedenej dohody.V Bruseli 18. septembra 1995Za RadupredsedaP. SOLBES MIRA[1] Ú. v. ES C 109, 1.5.1995, s. 277.